UNDP oo warbixin xagjirka la xiriirta ku soo bandhigtay Sweden - Radio Sweden Somali - Raadiyaha Iswiidhen | Sveriges Radio\nUNDP oo warbixin xagjirka la xiriirta ku soo bandhigtay Sweden\nLa daabacay tisdag 12 september 2017 kl 16.00\nYaxye: Kooxahani waxay tijaabo ku yihiin nolosha iyo bani’aadmi-nimada\nMohamed Yahya UNDP. sawir: Kenadid Mohamed/SR\nUtrikesminister, Margot Wallström (S), Abdoulaye Mar Dieye, UNDP och SIDA chef Carin Jämtin. Foto: Kenadid Mohamed/SR\nWasiirka arrimmaha dibadda, Margot Wallström (S), Abdoulaye Mar Dieye, UNDP iyo hoggaamiyaha SIDA Carin Jämtin. Foto: Kenadid Mohamed/SR sawir: Foto: Kenadid Mohamed/SR\nLaanta UNDP ee hayadda qarammada midoobay u qaabilsan hor u marinta ayaa isniintii shalayto ku soo ban-dhigtay magaalada Stockholm war-bixin la xiriirta dhallin-yarada ku biirta ururrada xag-jiriinta.\nWar-bixinta ayuu goolkeedu yahay sidii loo bayaanin lahaa sababaha aasaaska u ah xag-jir-nimada iyo sidii jawaab loogu heli lahaa doorashada dhallin-yarada ee wax ka bedelan, sida uu sheegay Maxamed Yaxye, ahna isku duwe laanta UNDP xaruntiisuna tahay magaalada Addis Ababa.\n- War-bixintan waxaannu ku dooneynaa sidii aannu ku ogaan laheyn waxa ku khasba dhallin-yarada, siiba kuwa da’da yar iney ku biiraan ururradan. Iyada oo weliba kor u kaca ururrada xag-jirku uu saameeyn ku yeesho hor u marka qaaradda Afrika.\nFikirka war-bixinta ka dambeeyay ayaa ah sidii loo ogaan lahaa waxyaabaha da’yarta ku riixa ama saameeynta ku yeesha iney ku biiraan xag-jir-nimada.\n-Intaa waxaa dheer sida wax looga qaban karo ama gacan loogu fidin karo gaar ahaan kolka ey ka soo waantoobaan dhallin-yaradu ka mid ahaanshaha ururrada xag-jirka, sida uu sheegay.\nKolka laga yimaado dhibaatooyinka ururrada argagixisada ee Alqaacida iyo Daacish ey ka fuliyaan caalamka ayey labaatankii sannadood ee ugu dambeeyey aad kor ugu kaceen tirade ururrada xag-jiriinta ee ka abuurmey qaaradda Afrika gaar ahaan waqooyiga, galbeedka iyo bariga. Ururro ey ka mid yihiin Daacish, Buko Xaraam, Alshabaab iyo qaar kale.\nWaa markii ugu horreeysay taariikhda ee wareeysiyo si toos ah loola yeesho dhallin-yaro xubin ka aheyd ururrada xag-jirriinta, iyadoona wax laga weeydiiyey su’aallo dhinacyo badan leh oo qaatey wakhti dheer oo ey ka soo baxeen sawirro leh dhinacyo kala duwan oo aan horey loo ogsooneyn, sida uu sheegay Maxamed Yaxye:\n-Sawirka nooga soo baxay ayaa ah in aanay ka mid noqoshada ururrada xag-jir-nimadu aheyn mid habeen qura ku dhaca. Waa safar ey ku jiraan cunsurro badan. Waxaa ka mid ah heerkaaga tacliineed, xiriirka aad maamulka la leedadahay ama fikirka aad ka qabto, xaaladaha ku hareereey-san ee fikrka diinta aad ka qabto. Isaga oo hadalkiisii sii watana sheegay in waxyaabaha ugu yaabka badnaa ee uu ka ogaadey war-bixintan ay ahayd:\n-In qaar badan ee ka mid ah dadyoowga ku biirey ururrada xag-jiriinta ey sheegeen iney ugu wacnayd diinta, hase yeeshee aaney aqoon ballaaran u laheyn diinta amaba ahaayeen dad aan wax qorin, waxna akhrin. In xag-jir-nimadu xiriir ku leedahay diinta. 57% dadka aannu wareeysanney aaney garansaneeyn xiriirka diintu la leedahay ama wax yar ka ogsoonaayeen, sida uu sheegay Maxamed Yaxye.\nArrimmaha kale ee war-bixintu wax ka eegtay ayey ka mid ahaayeen noloshii carruur-nimadooda, xiriirka ka dhexeeya shakhsiga iyo dawladda, maamul wanaagga iyo sida loo dhowro xuquuqda bani’aadamka ee bulshada maamulkaa hoos timaada. Mid ka mid ah waxyaabaha ugu dambeeya ee shakhsiga ku riixa xag-jir-nimada ayey ka mid ahayd in maamulka jiraa uu meel kaga dhaco xuquuqda bani’aadamka.\nHorraantii qarniga eynu maanta ku jirno ayaa dhacdooyinka qaraxyada ee qaaradda Afrika lagu astaameeyn jirey dagaalkii sokeeye ee ka socday dalka Al-jeeriya.\n-Hase yeeshee iminka dhacdooyinka argagixisada ee lagu beegsado bulshada rayidka ey maalin walba ka dhacaan, iyada oo maanta qudheeda oo war-bixintan lagu soo ban-dhigeyo Stockholm qarax baabuur lagu beegsaday magaalada Muqdisho. Maalin walba waxay kooxahaasi beegsadaan bulshada rayidka, dadka fukharada ah, dadyoowga tabarta daran ee halganka kula jira nolosha.\n-Iyada oo waddammada sida Soomaaliya ey haween iyo carruur badani ku fekeraan maalin walba ma aadaa suuqa bakaaraha si aan wax ugu iibsado aan ilmaha ku quudiyo oo waxaan u bareeraa geeri. Waxey ku jiraan kala doorasho geeri iyo nolol. Xitaa waxey ka cabsi qabaan masaajiddii lagu cibaadeey-san lahaa. Ma tagaa masjidka oo ma ku soo tukadaa?\n-Kooxahani waxay tijaabo ku yihiin nolosha iyo bani’aadmi-nimada. Waa midda aanu dooneeyno inaannu wax ka ogaanno. Maxaa ku qasba dhallin-yaro isla magaalada ka soo jeedda oo ku barbaartay iney ku biiraan kooxahaa,\nsida uu sheegay Maxamed Yaxye, isku duwe ka howl-gala laanta UNDP.


Qadar iyo Baxrayn oo ay ka tafatay kaddib markii ay Qadar qabsatay doonyo ay leeyihiin Ciidamada Badda dalkaasi | Hadalsame Media\nHome Arrimaha Caalamka Qadar iyo Baxrayn oo ay ka tafatay kaddib markii ay Qadar qabsatay...\nQadar iyo Baxrayn oo ay ka tafatay kaddib markii ay Qadar qabsatay doonyo ay leeyihiin Ciidamada Badda dalkaasi\nCommercial vessels sail in the Arabian Gulf off Bahrain during, on November 5, 2019. (Photo by KARIM SAHIB / AFP) (Photo by KARIM SAHIB/AFP via Getty Images)\n(Dooxa) 25 Nof 2020 – Wasiirka Arr. Gudaha Bahrain ayaa Ilaalada Xeebaha dalka Qadar ku eedeeyey inay ku xadgudbeen heshiis goboleedka iyo midka caalamiga ah ee labada dhinac u yaalla kaddib markii ay dhexda ka qabteen laba doonyood oo ay leeyihiin Ilaalada Xeebaha Bahrain, sida ay qortay Reuters.\nYeelkeede, Wasaarad Gudeedka Qadar ayaa sheegtay in doonyahaasi laga qabtay bartamaha biyaha maxalliga ah ee Qadar isla markaana lasii daayey markii sharraxaad laga helay Dowladda Baxrayn.\nHa yeeshee, Bahrain ayaa haatan ku doodaysa inay dacwad u gudbinayso Golaha Iskaashiga Khaliijka oo aan la ogayn waxa uu ka qaban karo maadaama aanu awalba fiicnayn xiriirka labada dhinac oo ay Bahrain ku jirto dalalka go’doomiyey Qadar.\nBahrain, ayaa Sucuudiga, Imaaraadka iyo Masar kula jirta qorshaha lagu go’doomiyey Qadar 2017, iyagoo ku eedeeyey inay ”argagixisada taageerto”, taasoo ay si wayn u beenisey Qadar oo sheegtay in lagu xadgudbey madax bannaanideeda.\nPrevious articleImaaraadka oo u dhaartay dal Carbeed oo uu ku haysto xiriir uu la leeyahay Turkiga\nNext articleSarkaal ka tirsan CIA oo Somalia lagu diley & xogtiisa oo weli la qarinayo


Qaramada Midoobey oo Laba Jibaareysa Mashaariicda ay ka fuliso Puntland [Sawirro+Cod] | SAHAN ONLINE\nQaramada Midoobey oo Laba Jibaareysa Mashaariicda ay ka fuliso Puntland [Sawirro+Cod]\nMadaxweyne ku xigeenka Dawladda Puntland Eng. Cabdixakiim Cabdullaahi Xaaji Cumar Camey ayaa maanta oo ay taariikhdu tahay 19-4-2015 xarunta PDRC ee Garoowe uga qeyb-galay shir Hay’adda Mashaariicda u qaabilsan Qaramada midoobey ee UNOPS ku soo bandhigaysay qorshe ku aadan sidii kor loogu qaadi lahaa kaabayaasha dhaqaalaha ee Puntland.\nShirka ayaa waxaa ka soo qeyb-galay Wasiiro katirsan xukuumadda Puntland, madax ka socotay hay’adda UNOPS , agaasimayaal katirsan wasaaradaha Puntland iyo sidookale masuuliyiin kale oo lagu martiqaaday madasha shirka.\nMadaxweyne ku xigeenka Dawladda Puntland Eng. Cabdixakiin Cabdullaahi Xaaji Cumar Camey ayaa sheegay in madaxda hay’adda UNOPS Puntland u yimaadeen sidii ay qiimayn ugu samayn lahaayeen kaabayaasha dhaqaalaha ee Puntland, haday ahaan lahayd Dekedaha, Gaadiidka, Garoomada diyaaradaha iyo dhammaan kaabayaasha dhaqaale ee Puntland.\n” Waxaa loo baahanyahay in wasaaradkasta ay garan karto baahideedu waxa ay tahay una soo gudbin doonto madaxda hay’adda UNOPS , runtiina waxaan rajaynaynaa in sanadaha soo socda howshaan lawado lagana gun gaaro ” Ayuu yiri Eng. Cabdixakiim Camey.\nMadaxweyne ku xigeenka Dawladda Puntland Eng. Cabdixakiin Cabdullaahi Xaaji Cumar Camey ayaa sidookale hay’adda UNOPS uga mahadceliyey dadaalada horumarineed ee ay kawadaan Puntland , isagoona kula dardaarmay inay sii laba jibaaraan dadaalkooda.\nMarkasta oo uu koboc horumarineed ku yimaado kaabayaasha dhaqaalaha ee Puntland waxay fursad iyo horumarba u tahay shacabka reer Puntland, oo had iyo jeer ay ka go’antahay sidii ay uga faa’iidaysan lahaayeen hirgelinta adeegyada horumarineed ee aasaasiga ah.


Yooxanaa 9 SOM - Ciise Wuxuu Bogsiiyey Nin - Bible Gateway\n9 Ciise intuu socday, wuxuu arkay nin indhala'aan ku dhashay. 2 Xertiisu waxay weyddiiyeen oo ku yidhaahdeen, Macallimow, yaa dembaabay, ma kan baa mise waa waalidkiis, inuu indhala'aan ku dhasho? 3 Ciise ayaa ugu jawaabay, Ninkan iyo waalidkiis midna ma dembaabin, laakiin waa in shuqullada Ilaah lagu muujiyo isaga. 4 Waa inaan samayno shuqullada kii i soo diray intay maalin tahay; habeen baa imanaya mar aan ninna shaqayn karin. 5 Intaan dunida joogo, waxaan ahay nuurkii dunida. 6 Markuu sidaas yidhi, ayuu dhulka candhuuf ku tufay, oo candhuuftii dhoobo ka sameeyey, markaasuu dhoobadii wuxuu mariyey ninkii indhihiisii, 7 oo ku yidhi, Bax oo ku soo maydho balliga Siloo'am la yidhaahdo (oo fasirkiisii yahay, Waa la diray). Wuu tegey haddaba oo soo maydhay, markaasuu yimid isagoo wax arkaya. 8 Sidaa daraaddeed derisyadii iyo kuwii hortii arki jiray inuu miskiin yahay, waxay yidhaahdeen, Kanu miyaanu ahayn kii fadhiyi jiray oo dawarsan jiray? 9 Qaar baa yidhi, Waa isagii, Qaarna waxay yidhaahdeen, Maya, laakiin waa u eg yahay. Isagaa yidhi, Isagii baan ahay. 10 Sidaa daraaddeed waxay ku yidhaahdeen, Haddaba sidee bay indhahaagu u furmeen? 11 Wuxuu ugu jawaabay, Ninka Ciise la yidhaahdo ayaa dhoobo sameeyey oo indhahayga mariyey, oo wuxuu igu yidhi, Siloo'am u kac, oo ku soo maydho, Sidaa aawadeed ayaan tegey, oo markaan soo maydhay ayaan arag helay. 12 Kolkaasay waxay ku yidhaahdeen, Xaggee buu joogaa? Isaguse wuxuu ku yidhi, Ma ogi.\n13 Markaasaa kii markii hore indhaha la'aa waxaa loo geeyey Farrisiintii. 14 Waxayna ahayd sabti maalintii Ciise dhoobada sameeyey oo indhihiisii furay. 15 Mar kale haddaba Farrisiintii waxay weyddiiyeen siduu araggiisa ku helay. Markaasuu wuxuu ku yidhi, Dhoobuu indhahayga mariyey, oo aan maydhay, oo wax baan arkayaa. 16 Sidaa aawadeed Farrisiinta qaarkood waxay yidhaahdeen, Ninkan xaggii Ilaah kama iman, waayo, sabtida ma dhawro. Qaar kalese waxay yidhaahdeen, Sidee baa nin dembi leh calaamooyinkan oo kale u samayn karaa? Markaasay kala qaybsameen dhexdoodii. 17 Waxay haddaba ninkii indhaha la'aa ku yidhaahdeen, Maxaad ka leedahay isaga, waayo, waa kan indhahaaga furaye? Wuxuu ku yidhi, Waa nebi. 18 Sidaa aawadeed Yuhuuddu kama rumaysanin inuu indha la'aa, oo uu araggiisa helay, ilaa ay u yeedheen waalidkii kii araggiisa helay, 19 oo weyddiiyeen, iyagoo leh, Kanu ma wiilkiinnii baa aad leedihiin, Wuxuu ku dhashay indhala'aan? Sidee buu hadda wax ku arkaa? 20 Waalidkiis waxay haddaba ugu jawaabeen, Waannu garanaynaa kani inuu wiilkayagii yahay oo uu indhala'aan ku dhashay, 21 laakiin siduu hadda wax ku arko garan mayno, kii indhihiisii furayna garan mayno. Isaga weyddiiya. Waa nin weyn. Waa isu hadli doonaaye. 22 Waxyaalahaas waxay waalidkiis u yidhaahdeen, waayo, Yuhuudday ka baqeen. Maxaa yeelay, Yuhuuddu waxay mar hore ku heshiiyeen in qof uun hadduu u qirto inuu yahay Masiixa, sunagogga laga saaro. 23 Sidaa aawadeed waalidkiis waxay ku yidhaahdeen, Waa nin weyn ee weyddiiya isaga.\n24 Haddaba mar labaad ayay ninkii indhaha la'aa u yeedheen oo ku yidhaahdeen, Ilaah ammaan. Waxaannu garanaynaa inuu ninkanu dembi leeyahaye. 25 Wuxuu haddaba ugu jawaabay, Inuu dembi leeyahay garan maayo, waxa keli ahoo aanse garanayaa, inaan indha la'aa, oo aan haddana wax arkayo. 26 Waxay haddaba ku yidhaahdeen, Muxuu kugu sameeyey? Sidee buu indhahaaga u furay? 27 Wuxuu ugu jawaabay, Horaan idiinku sheegay, mana aydnaan maqlin. Maxaad u doonaysaan inaad mar kale maqashaan? Idinkuna ma waxaad doonaysaan inaad xertiisa noqotaan? 28 Markaasay caayeen oo waxay ku yidhaahdeen, Adigu xertiisa baad tahay, annaguse waxaannu nahay xertii Muuse. 29 Waxaannu garanaynaa inuu Ilaah la hadlay Muuse, laakiinse ninkanu meeshuu ka yimid garan mayno. 30 Ninkii baa u jawaabay oo ku yidhi, Waxakanu waa yaab inaydnaan garanaynin meeshuu ka yimid, isaguna uu indhaha ii furay. 31 Waannu garanaynaa inaan Ilaah dembilayaashii maqlayn, laakiin wuxuu maqlaa kii Ilaah caabuda oo doonistiisa sameeya. 32 Tan iyo dunida bilowgeedii lama maqlin nin indhaha u furay qof indhala'aan ku dhashay. 33 Ninkanu haddaanu xaggii Ilaah ka iman, waxba ma uu samayn kareen. 34 Markaasay u jawaabeen oo ku yidhaahdeen, Dhammaantaaba dembiyo waad ku dhalatay ee ma wax baad na baraysaa? Kolkaasay dibadda ku tuureen.\n35 Ciise ayaa maqlay inay dibadda ku tuureen, wuuna helay oo ku yidhi, Wiilka Ilaah ma rumaysan tahay? 36 Markaasuu u jawaabay oo ku yidhi, Yuu yahay, Sayidow, aan rumaystee? 37 Ciise ayaa ku yidhi, Waad aragtay, waana isaga kan kula hadlayaa. 38 Markaasuu ku yidhi, Waa rumaysnahay, Sayidow. Wuuna caabuday.\n39 Ciise wuxuu yidhi, Waxaan dunidan u imid xukun, kuwa aan wax arkin inay wax arkaan, kuwa wax arkaana inay indho beelaan. 40 Kuwii Farrisiinta ahaa oo la joogay ayaa waxyaalahaas maqlay, oo waxay ku yidhaahdeen, Annaguna ma indha la' nahay? 41 Ciise ayaa ku yidhi, Haddaad indhala'aan lahaydeen, dembi ma aydin lahaateen, laakiinse haatan waxaad tidhaahdaan, Wax baannu aragnaa. Dembigiinnu waa sii jiraa.


dhigeeysa Free | Kerching Casino | Korka 100% 2nd Deposit Bonus\nHome » dhigeeysa Free | Kerching Casino | Korka 100% 2nd Deposit Bonus\nAad Fun Unlimited In Games Slot Online Iyadoo Free dhigeeysa – Hel 650% Bonus Welcome\ncasino Online looma jeedo oo keliya lacag samaynta, waxa ay sidoo kale ka dhigan tahay madadaalo aan xad lahayn. Waxaa jira dad badan oo casino online helay internetka. Laakiin doorashada ugu fiican waa Kerching Casino. Waa goobta kaliya oo bixisa aad dhigeeysa free koobi karayn. Deposit £ 10, Hel £ 75 in ay la ciyaaraan!\ndhigeeysa Free, si fudud loola jeedaa tirada wareeg aad ciyaaro kulan gaar ah. dhigeeysa Free dhiirri-bilowga ah si ay u bilaabaan kulan ciyaaro casino Kerching. Dhigeeysa for free sidoo kale ku dar faraxsan in ciyaartoyda joogtada ah.\nKerching casino bixisaa ma dhigeeysa free deposit ciyaartoyda ay. Waxaad bilaabi kartaa ciyaaro kaliya ka dib marka aad la abuuro aad xisaabta ku casino Kerching. dhigeeysa Free waa mid ka mid ah lacagihii caan ku bixiyeen by Kerching casino sida aad isku dayi kartaa baxay kulan aad jeceshahay aan lacag bixinta.\nKerching casino ayaa liiska kulan cajiib ah idiin. kulan oo dhammu waxay leeyihiin Kerching bonus free qarsoon iyaga oo ku. Waxaa siinayaa gunno free kasta oo ka mid ah kayd aad. Free spins can be obtained both by deposit and without deposit depending on the promotion. Fur mishiinka Afyare for free macnaheedu waa madadaalo dheeraad ah.\nMore Top Brands la Pay Bonus Free Phone by Bill Fun at MobileCasinoFreeBonus.com\nGamble Galore Of Games Iyadoo Free dhigeeysa At Kerching Casino – Saxiix Up Hadda\nKorka 100% 2nd Bonus Deposit Ilaa £ 250 + Hel 50% 3rd Deposit Match Up Si £ 250\nInta kulan ee casino Kerching leeyihiin dhigeeysa free. Kuwa soo socda waa wax yar oo ka mid ah.\nStar ugu celiso\nBidhaamaysa Games The keeni kara in aad Win Big\nKitty aragba waxaa si gaar ah loogu talagalay dadka jira kuwo bisadaha. Ciyaarta ayaa calaamado badan oo ka mid ah bisadaha iyo Bonus wareejin Free. wareega bonus waxaa ka mid ah 15 dhigeeysa free. In kulankaan, waxa kale oo aad ku xoqin karo oo ku guuleysan ilaa 225 dhigeeysa free.\nRoulette waa ciyaar classic laga heli karaa Kerching. Roulette waa mid ka mid ah kulan ee lacag caddaan ah oo ku imanaya kala duwan ballaaran. wax muhiim ah ee ciyaaro kulankaan waa in la saadaaliyo tirada iyo midabbo.\n3.Star ugu celiso\nTani waa ciyaarta ku salaysan filimka Star ugu celiso. Ciyaarta ayaa 30 paylines. Waxaa jira badan oo gunno wareejin xor ah oo u ku salaysan yahay saraakiishii Star ugu celiso.\nblackjack ama 21 waa mid ka mid ah kulan ee ugu da'da weyn ee casino. Xeerka ciyaarta waa in ay helaan 21 dhibcood. Kulankaan ayaa dhigeeysa free, gunooyin iyo jaakbotyada ahee.\nKerching Casino In Goobo Your Waayo Markasta Khamaarka\nKerching casino uu noqday casino mobile online ah oo caan ah. Waxaad ciyaari karo kulan booska online ka meel kasta oo aad jeceshahay sida ay yihiin ka heli kartaa telefoonada mobile. Kerching leeyahay naadi mobile cusub oo xiiso leh sugitaanka idiin. Waxaad ka ciyaari kara boos lacag la'aan ah ama ciyaaro la lacagta dhabta ah sida aad ku bixin kartaa casino phone.\nHel The Bonus Welcome Farxad leh At Kerching Maanta!\nMa og tahay in aad la deposit ma ciyaari karo? Iyadoo Kerching No Deposit, waxaad bilaabi kartaa ciyaaraha gabi ahaanba bilaash ah. Waxa kale oo aad heli kartaa gunno soo dhaweyn. bonus ayaa soo dhaweyn lagu dari doonaa in aad xisaabta oo kaliya ka dib markii uu soo dhameystay habka diiwaangelinta aad.\nCiyaaraha Oo naadi inaad heli jaakbotyada weyn\njaakbotyada Online weli abaal kale jecel khamaarlayaasha ee casino Kerching. Sababta ugu weyn ee loogu talagalay ay caanka ah ee this site waa abaal ay. Jaakbotyada yimaadaan magacyo iyo noocyo kala duwan ee casino Kerching.\nKerching Casino waa meel si loo helo farxadda dhabta ah ee khamaarka. Waxaa la formula saddex erayada shaqeeya - Games, Fun, Money. Waxay qaadataa ciyaartoyda adduunka xiiso of kulan booska online galay. Waxay bixisaa badan oo abaal ku guuleystay ciyaarta. Waxaa ka mid ah dhigeeysa free, gunooyin iyo jaakbotyada.\nMa waxaad joojin kartaa ka riyaaqayaa kulan la dhigeeysa free. Sidaas, biiro casino Kerching ugu horeyn by si fudud kor u saxiixay.


DEG DEG: FARMAAJO oo laga diiday inuu ciidamada Danab kusoo daabulo Muqdisho - Allbanaadir Media\nHome Xogta Dahsoon DEG DEG: FARMAAJO oo laga diiday inuu ciidamada Danab kusoo daabulo Muqdisho\nDEG DEG: FARMAAJO oo laga diiday inuu ciidamada Danab kusoo daabulo Muqdisho\nWargeyska Washington Post ayaa qoray in madaxweynaha waqtigu ka dhacay ee Soomaaliya Maxamed Cabdullaahi Farmaajo laga diiday inuu Muqdisho kusoo daabulo ciidamada Mareykanka uu tababaro ee Danab, kahor dibad-baxyadii Muqdisho.\nSarkaal ka tirsan ciidanka Danab, oo aan magaciisa la xusin ayaa Washington Post u sheegay in madaxweyne Farmaajo uu taliyaha Danab weydiistay in qaar ka mid ah ciidamada uu kusoo daadgureeyo Muqdisho, hase yeeshee codsigaas laga diiday.\nSarkaalkan oo magaciisa qariyey ma sheegin haddii Mareykanka ay kaalin ku lahaayeen diidmadan, ayada oo la rumeysan yahay in ciidamadan ay si toos ah ugu xiran yihiin Mareykanka, si ka duwan ciidamada kale ee Soomaaliya loo tababaro.\nMareykanka ayaa horey ugu diiday in ciidamadadaas loo adeegsado wax ka baxsan howlgallada gaarka ah ee ka dhanka ah Al-Shabaab. Danab ayaa la rumeysan yahay inay yihiin ciidanka ugu tababarka wanaagsan kuwa dowladda Soomaaliya.\nHase yeeshee, isla toddobaadkaas ayaa waxaa Muqdisho lagu soo daabulay ciidamada kale ee gaarka ah ee Gorgor iyo Haramcad, kuwaas oo labaduba ay tababaraan Turkish-ka. Ciidankaas qaarkood ayaa loo adeegsaday weerar lagu qaaday qaar ka mid ah musharaxiinta mucaaradka, iyo rasaas lagu furay dibad-baxayaal taageersan.\nTurkish-ka ayaa hore loogu eedeeyey inay u ogolaadeen ciidanka ay tababaraan in loo adeegsado dano siyaasadeed oo ka baxsan ujeedka markii hore loo tababaray oo ah la-dagaalanka kooxda Al-Shabaab. Turkish-ka ayaa ku dooday in shaqadooda ay tahay inay tababaraan ciidanka, balse sida loo adeegsanayo ay tahay arrin u taalla dowladda Soomaaliya.


Isbaheysiga nabada Soomaaliyed oo dhaliilay madaxda dowlada Somalia, talooyina u soo jeediyey\nMogadishu Arbaco 5 December 2012 SMC\nGudoomiyaha Isbaheysiga nabada Soomaaliyeed siyaasiga C/llaahi Shiikh Xasan oo maanta shir jaraaid ku qabtay magaalada Muqdisho ayaa dhaliilo kala duwan oo ku saabsan dhinacyada siyaasada, amaanka iyo arrimaha bulshada u soo jeediyey dowlada Somalia isagoo dhinaca kale u soo bandhigay talooyin.\nC/llaahi Shiikh Xasan ayaa intaa ku daray in Isbaheysiga Nabada Soomaliyeed markii uu arkay xaalada dalku marayo ee dhinacyada Amniga, siyaasada dibada iyo tan gudaha, markii uu arkay karti darada Madaxda talada la wareegtay ee looga fadhiyay iney isbedel keenaan uu go’aansaday inuu farta ku fiiqo qaladaadka jira si loo saxo.\n“Madaxweynaha waxaa uu kursiga ku tegay 4.5 iyo doorasho Baarlamaani ah ee kuma imaan nidaamka asxaabta badan waxaa nasiib daro ah in ragga hadda xubnaha ka ah xukuumada ay u badan yihiin hal xisbi taasna waa qalad loo baahan yahay in la saxo” ayuu intaa ku daray C/llaahi Shiikh Xasan. Dhinaca kale, Siyaasiga C/llaahi Shiikh Xasan ayaa shirkiisa jaraaid ku sheegay in amaanka goobaha ay dowladu gacanta ku heyso uu soo xumaaday wixii ka dambeeyey markii isbedelka siyaasadeed uu ka dhacay dalka. “Illaa hadda ma jiro qorshe amaanka la xiriira oo dowladu soo bandhigtay, waxaana la marayaa in saddex wasiir gaar ahaan kuwii amniga qaabilsanaa sida wasiirkii arrimaha gudaha iyo Gaashaandhiga oo Marko tegay lagu weeraray jidka ayna sababtay in ay ku soo laaban waayaan xamar, dayuurad Helicobter ahna lagu soo qaaday, sidoo kale xalay waxa madaafiic dhacayey waan maqleynay, waxaad moodaa iney luminayaan madaxda fursad gacantooda gashay oo dhiig badan uu u soo daatay” ayuu yiri C/llaahi Shiikh Xasan.\nGudoomiyaha Isbaheysiga nabada ayaa dhinaca kale sheegay in madaxda dowladu ay waxba ka oran waayeen talaabadii Kismaayo looga soo celiyey wafdi ay halkaas u direen taasoo uu sheegay iney aheyd guul daro siyaasadeed oo weyn.\n“Waxaa gacanta ka baxay qeybo badan oo dalka ka mid ah; sida Jubooyinka oo ay gacanta ku heyso dowlada Kenya iyo Jabhada Raas-kambooni oo aan dowladda ka mid aheyn. Shabaab waxay aheyd Jabhad, jabhad, kale ayaana hadda meesha saameyn ku leh arrintaas waa arrin khatar ku ah midnimada Soomaaliya iyadoo aan ognahay in 9-kii November laga soo celiyey Kismaayo wafdi dowlada federaalka ah u dirtay dowladuna arrintaa si cad ugama hadlin, marka waa iney kala cadeeyaan Kismaayo in Kenya lagu daray iyo in kale” ayuu intaa ku daray C/llaahi Shiikh Xasan.\nGudoomiyaha Isbaheysiga nabad Soomaaliyed C/llaahi Shiikh Xasan ayaa talaabo wanaagsan ku tilmaamay isbaarooyinka ay dowladu ka qaaday jidadka hase ahaatee ay muuqato inuusan jirin qorshe amni oo ciidamo la isku haleyn karo lagu geynayo goobihii laga qaaday.\n“Dowladu waxey baabi’isay isbaarooyinki yiilay qeybo ka mid ah Muqdisho, waa talaabo wanaagsan oo loo baahnaa laakiin waxaa muuqata inuusan jirin qorshe loogu talagalay amniga goobihii laga qaaday isbaarooyinka oo aan la dhigin ciidan amniga ilaaliya si uusan u iman (Security Vacuum) sidoo kale ma jiro qorshe lagu dhaqan celinayo maleeshiyooyinkii isbaaradu u tiilay” ayuu yiri C/llaahi Shiikh Xasan.\nGudoomiyaha Isbaheysiga nabada Soomaaliyed ayaa ugu dambeyn u soo jeediyey madaxda dowlada iney sharciga ku saleeyaan talaabooyinka ay qaadayaan, isla markaana ilaaliyaan inaan lagu xad gudbin dadka iyo dalka bulshadanan ugu adeegaan cadaalad iyo daacadnimo aysana luminin fursada dowladnimo ee hadda ay Soomaalida ku horkacayaan.


Dowladda Sacuudiga oo ku adkeysatay mamnuucidda sameecadaha masaajidada. | Warbaahinta Ayaamaha\nDowladda Sacuudiga oo ku adkeysatay mamnuucidda sameecadaha masaajidada.\nMUQDISHO-AYAAMAHA-Mas’uuliyiinta dalka Sacuudi Carabiya ayaa ku adkeysanaya tallaabo ay ku xaddideen sameecadaha masaajidda oo ahayd in aan laga maqlin meel ka baxsan gudaha masaajidda.\nWasaaradda arrimaha Diinta ee dalkaasi ayaa usbuucii la soo dhaafay ku dhawaaqday in dhammaan sameecadaha masaajidda codkooda la gaabiyo oo aysan ka badan saddex meelood hal meel heerka ugu sarreeya codkooda.\nWasiirka arrimaha Diinta, Cabdulladhiif Al-Sheekh, ayaa sheegay in tallaabadani ay jawaab u tahay cabashooyinka ka imanaya dadweynaha.\nHaseyeeshee tallaabadani ayaa aad loogu dhalilsay baraha bulshada, waxaana markiiba billowday baaqyo lagu baahiyay intarneedka oo ah in la mamnuuco codadka dhaadheer ee muusigada ee ka shidan maqaaxiyadaha.\nCabdulladhiif Al-Sheekh, wasiirka arrimaha Diinta Sucuudiga ayaa sheegay in waalidiinta qaar ay ka cawdeen sameecadaha codka dheer ee hurdada ka kicinaya caruurtooda.\nMuuqaal laga baahiyay telefishanka dawladdu Sucuudiga ayaa wasiirku waxa uu sheegay in dadka doonaya in ay tukadaan aynan u baahnayn in ay sugaan Aadaanka salaadda.\nWaxa uu “cadowga boqortooyada” ku tilmaamay dadka dhaleeceeynaya talaabadani, isagoo intaa ku daray in dadkaasi ay “doonayaan in ay khaldaan ra’yiga dadweynaha”.\nXayiraadahani ay dowladda Sucuudiga ku soo rogtay sameecadaha masaajidda ayaa imanaya iyadoo ay socdaan dedaallada dhaxal-sugaha boqortooyada Maxamed bin Salmaan uu ku doonayo in Sacuudi Carabiya laga dhigo dal furfuran isla markaana la yareeyo doorka diintu ay ku leedahay nolosha bulshada dalkaasi.\nWaxaa horey loo khafiifiyay xannibaadii saarnaa arrimaha qaar ee bulshada, sida in gebi ahaanba la joojiyay xayiraadihii haweenka ka saarnaa in ay kaxeeyaan baabuurta. Balse dhaxal-suguhu wuxuu sidoo kale xaddiday xorriyadda hadalka ee dalkaasi, iyadoo kumannaan qof oo ka tirsan kuwa naqdiya siyaasaddiisa la xiray oo la caburiyay.


Xildhibaanada Cusub ee Baarlamaanka Jubbaland oo Maanta La Dhaariyay - WardheerNews\nXildhibaanada Cusub ee Baarlamaanka Jubbaland oo Maanta La Dhaariyay\nKismaayo, Xindhibaanada cusub ee Baarlamaanka 2aad ee Jubbaland ee ay soo xuleen hoggaamiye-dhaqameedka deegaankaasi ayaa maanta lagu dhaariyay magaalada Kismaayo.\nMunaasibadda dhaarinta ayaa sida wararka aan ku helayno, waxaa goobjoog ka ahaa xildhibaanno ka tirsan labada aqal ee baarlamanka federalka Soomaaliya, odoyaasha dhaqanka Jubbaland ee soo xulay xildhibaannada, dhammaan guddiga madaxa bannaan ee doorashooyinka Jubbaland, ururada bulshada rayidka iyo aqoonyahanada deegaannada Jubbaland.\nXildhibaanadan ayaa si KMG ah ugu doortay xilka guddoomiyaha baarlamaanka Jubbaland Sh. Cabdi Yuusuf Cali oo ah xildhibaanka ugu da’da weyn xildhibaanada cusub ee Jubbaland.\nXildhibaanadan maanta la dhaariyay ayaa la filayaa in bishan aan ku jirno aakhirkeeda ay Soo doortaan madaxweynaha Jubbaland hoggaamin doona afarta sanno ee soo socota.\nDhanka kale musharrixiinta mucaaradka ah ee Jubbaland ayaa soosaaray liis magacyo ah oo ay ku sheegeen xildhibaananda cusub ee Jubbaland kuwaas oo iyaguna dooran doona dhankooda madaxweyne.\nLama saadaalin karo raadka ay arrintani ku yeelan karto amniga iyo habsami-u-socodka nidaamka doorashada ee Jubbaland.


Posted by Tranquillus | Sep 12, 2020 | Xirfadaha hadalka iyo qoraalka afka\nSugnaanta dhaqdhaqaaqa ikhtiyaari ikhtiyaari ah ama MVS waa nidaam loo dejiyay si loogu oggolaado shaqaale inuu si ku meelgaar ah uga tago shaqadiisa si uu uga dhex shaqeeyo shirkad kale. Si kastaba ha noqotee, wuxuu hayaa suurtagalnimada inuu ku laabto booskiisa shirkadiisii asalka ahayd, mudo cayiman. Shuruudaha ku xiran sugnaanta dhaqdhaqaaqa ikhtiyaariga ah, oo ka duwan fasaxa socodka, ayaa lagu faahfaahiyay Qodobka L1222 ee Xeerka Shaqaalaha. Tallaabooyinkan waxaa loogu tala galay shaqaalaha u adeegayay shirkada 2 sano oo xiriir ah iyo inkale. Waxaa lagu dabaqi karaa shirkadaha shaqaalaysiiya ugu yaraan 300 oo shaqaale ah. Haddii shaqaaluhu soo noqon waayo waqtiga lagu heshiiyey kadib, tan waxaa loo tixgelin doonaa jebinta heshiiska. Nidaamka iscasilaadu isma beddelo. Intaa waxaa dheer, ma jiri doonto ogeysiis ixtiraam.\nSida loo codsado dhaqdhaqaaq ikhtiyaari ikhtiyaari ah\nGuud ahaan, ma jiraan nidaamyo gaar ah oo la raaco. Dhinaca kale, waxaa muhiim ah in shaqaaluhu soo gudbiyo warqad diiwaangashan oo leh ictiraaf rasiid. Loo-shaqeeyaha waajib kuma aha inuu kaga jawaabo codsiga shaqaalaha waqti cayiman gudahood. Si kastaba ha noqotee, haddii shaqaaluhu helo laba diidmo oo isdaba-joog ah, waa xaq uu u leeyahay inuu codsado tababar hoos yimaada kala-guurka xirfadeed ee CPF. Si kastaba ha noqotee, loo shaqeeyuhu kuma qasbana inuu cadeeyo sababta uu u diiday.\nHaddii shirkaddu oggolaato, ka dib ayaa qandaraas la samayn doonaa. Tani waxay ka koobnaan doontaa ujeeddada, muddada iyo taariikhaha muddada dhaqdhaqaaqa dhaqdhaqaaqa ikhtiyaari ikhtiyaari ah. Waxay sidoo kale ku jiri doontaa qodobbada la fiirsanayo si shaqaaluhu ugu soo noqdo meeshiisii.\nSida iska cad, loo shaqeeyaha wuu diidi karaa inuu u oggolaado shaqaalaha inuu ku laabto shaqadiisa dhammaadka muddada dhaqdhaqaaqa. Runtii, wuu awoodi karaa inuu shaqada ka ceyriyo qofka shaqaalaha ah, waa haddii uu qiil ka bixin karo sababta rasmiga ah ee shaqada looga eryay. Marka, shaqaaluhu wuxuu ka faa'iideysan doonaa caymiska shaqo la'aanta.\nHababka loo dejiyo codsi dhaqdhaqaaq ikhtiyaari ikhtiyaari ah\nWaa kuwan qaar ka mid ah waraaqaha codsiyada MVS ee aad la jaan qaadi karto xaaladdaada. Ha iloobin inaad sheegto sababaha kugu dhiirigelinaya inaad codsato codsigan. Waxa kale oo muhiim ah inaad kobciso rabitaankaaga caqabadaha, adigoon muujinayn xiise la'aan booskaaga hadda. Fikradda ayaa ah in lagu qanciyo loo-shaqeeyahaaga inuu ku siiyo rukhsaddan.\nMagaca Dambe Magaca shaqaalaha\nShirkadda… (Magaca shirkadda)\n(Magaalada), taariikhda ... (Taariikhda),\nMawduuc: Codsi Dhaqdhaqaaqa ikhtiyaari ikhtiyaari ah loo helo\nMaareeyaha Kheyraadka Shaqaalaha Mr / Madam,\nAaminsanaanta shirkadaada tan iyo (taariikhda), waxaan halkaan kuusoo gudbinayaa codsigeyga dhaqdhaqaaqa iskood ah ee aaminka ah mudo (mudada ah), iyadoo la raacayo sharciga amniga shaqada (taariikhda jirta) iyo qodobka L1222- 12 ee Xeerka Shaqada.\nHad iyo jeer waan jeclahay (garoonka), waxaa la joogaa waqtigii aan ku ogaan lahaa jihooyin kale si aan u horumariyo xirfadaheyga. Khibraddan cusub waxay ii noqon doontaa fursad aan si tartiib tartiib ah ugu guuleysto hamigeyga shaqsiyeed iyo kan xirfadeed.\nSannadihii aan ka shaqeynayay ururkaaga dhexdiisa, marwalba waxaan muujiyey xirfad-yaqaannimo iyo dareen mas'uuliyad mudan oo ku dayasho mudan. Had iyo jeer waxaa iga go'an inaan si sax ah u dhammaystiro dhammaan howlaha aad illaa hadda i siisay. Waxaan sidoo kale u huray awooddayda oo dhan horumarinta saxda ah ee ururka.\nAad ayaan ugu mahadnaqayaa haddii aad aqbasho codsigeyga. Waxaan weli ku jiraa howshaada oo dhan si aan ugala hadlo qaababka kala duwan ee la xiriira soo laabashadayda suurtagalka ah.\nAnigoo sugaya jawaab wanaagsan, waxaan kaa codsanayaa inaad hesho, Mudane / Marwo, muujinta salaanteyda salaan.\nMawduuc: Sug amniga dhaqdhaqaaqa ikhtiyaariga ah\nMr / Marwo Agaasimaha Shaqaalaha,\nHalkan, waxaan jeclaan lahaa inaan ku codsado heshiiskaaga muddo dhaqdhaqaaq nabadgelyo oo tabaruc ah (muddada la doonayo), sida ku cad Qodobka L1222-12 ee Xeerka Shaqaalaha.\nTan iyo (taariikhda soo galitaanka shirkadda), waxaan had iyo jeer xirfadahayga ku hayaa adeegga ururkaaga. Natiijooyinka wanaagsan ee aan ku siiyay dhowrkii sano ee la soo dhaafay waxay markhaati ka yihiin ka qayb qaadashadayda leexleexadka ah iyo halista aan le'ekaaday.\nSi aan ugu guuleysto hadafyadeyda shaqsiyadeed iyo shaqadeyda, waxaa muhiim ii ah inaan furo fursado kale oo ku saabsan berrinka (himilooyinka). Tartankan cusub ee i sugaya ayaa ii oggolaan kara inaan waxyaabo cusub ku soo raaco ururkaaga intaan ku soo laaban karo.\nWaxaan kaa codsanayaa inaad ogolaato codsigeyga. Si aan ugala hadlo shuruudaha qandaraaskeyga, waxaan ku joogayaa sidii aad u ilaalin laheyd.\nAdoo rajeynaya jawaab wanaagsan inaad ka hesho, aqbal Marwo, Mudane, muujinta salaanteyda aadka u saraysa.\nMoodooyinkaan waa la diidi karaa iyadoo loo eegayo astaantaada guud. Waxaa sidoo kale lagu kordhin karaa iyadoo loo eegayo rabitaankaaga iyo mashruucaaga. Maskaxda ku hay in tani aysan ahayn in la liido booska aad hadda haysato, laakiin waa in la muujiyo rabitaankaaga dhammaystirka iyo loolanka. Abaabul fikradahaaga si wanaagsan si looga fogaado rarka xad dhaafka ah ee warqaddaada.\nTalaabooyinka lagu helo Dhaqdhaqaaqa Tabarucaada Sugan\nSida kor lagu sheegay, ma jiro qaab gaar ah oo loo maro noocan ah codsigan. Qofka shaqaalaha ah wuxuu u baahan yahay oo keliya inuu qoro warqad uu ku qirayo risiidhkiisa. Xaqiiqdii, gudbinta codsiga qoraal ahaan waa dammaanad qaadka raadinta. Kadib, waxa kaliya ee haray waa in jawaab laga sugo loo shaqeeyaha. Muddada dhaqdhaqaaqa is-xilqaan ee aaminka ah waa qodob ay si buuxda uga wada hadleen labada dhinac.\nWaxa ugu muhiimsani waa inaad warqad fiican ka taxadarto oo aad doodo adag gasho si loo shaqeeyuhu si buuxda ugu qanco.\nHadda waxaa suurtagal ah inaad ka tagto shirkadda aad hadda u shaqeysid mid kale, iyadoo la hubinayo inaad dib u soo laaban karto haddii ay wax u socdaan sidii loogu talagalay! Codsiga dhaqdhaqaaqa isxilqaan ee aaminka ah, waxaad ka faa'iideysaneysaa xorriyad iyo nabadgelyo badan. Waa beddelka xiisaha leh ee iscasilaadda.\nBaahida dhaqdhaqaaqa amniga ikhtiyaariga ah ayaa sidoo kale yareyneysa halista shaqo la'aanta. Waa hab lagu helo ikhtiyaar labaad oo xusulka hoostiisa ah. Qalabka noocan ah sidoo kale wuxuu faa'iido u yeelan karaa shirkad, maaddaama ay u oggolaanayso in la sii daayo boos iyada oo aan lumin qayb wanaagsan oo ururka ka mid ah.\nSoo deji "Samee warqad codsi ah tusaale Dhaqdhaqaaq Iskaa Wax u qabso ah oo sugan 1"\tsamee-xaraf-codsi-is-xilqaan-celin-dhaqdhaqaaq-tusaale-1.docx - La soo dejiyay 429 jeer - 20 KB\nSoo deji "Samee warqad codsi ah tusaale Dhaqdhaqaaq Iskaa Wax u qabso ah oo sugan 2"\tsamee-xaraf-codsi-is-xilqaan-celin-dhaqdhaqaaq-tusaale-2.docx - La soo dejiyay 427 jeer - 20 KB\nSamee warqad codsi ah Dhaqdhaqaaqa ikhtiyaari ikhtiyaari ah Febraayo 13, 2022Tranquillus\nhoreU daa bilow bilowga ganacsiga, warqad codsi bilaash ah\nsocdaWaraaqda xisaabta keydinta waqtiga si aad u soo dejiso


WAQTIGA IYO WAAYIHIISA | WHEELIYE.COM\nWAQTIGA IYO WAAYIHIISA\n“Nolosha bani’aadmiga haddaan u garwaaqsanno inay kacaa-kuf tahay.. haleel iyo hungow tahay.. guul iyo guul-darro tahay.. tisqaad iyo tawaawac tahay.. Intuba way soo mari karaan taariikhdeenna shalay, maanta iyo berriba. Aayaha mar walba lagala kulmo weeyaan kan xilli walba qiimaha gaarka ah u yeelaa.”\nDadka adduunka maanta ku nool lama arko laba isku diiddan qiimuhuu waqtigu leeyahay. Qofka dhalashadiisa, korriinkiisa, waxbarashadiisa, shaqadiisa, guurkiisa, taranka qoyskiisa iyo dhimashadiisa waqtiga ayaa lagu xisaabaa. Qorshe kasta oo loogu tala-gelayo bulsho horumarkeeda, iyadana xisaab waqti ayaa lagu dejiyaa. Waqtiga marka lagu fasiro inuu xilliga keliya tilmaan u yahay sida saacado..maalmo..bilo..sannado xiriirsan oo iska daba tegaya, waa mid si fudud loo wada garan karo. Waqtigu wuxuu la jaanqaadaa garaaca wadnaha. Socodkiisa lama baacin karo. Lama hakin karo Dib in loo ceshaana waa ruux damcay qorrax duhur joogta in uu iftiinkeeda baabaco ku daboolo.\nWaqtiga raadkiisu nolosha korkeeda ayuu ka muuqdaa. Wuxuu ku qormaa qofka foolkiisa, geedka jirriddiisa, dhismaha derbiyadiisa, haadka baalashiisa. Da’da cid walba soo marta, meelahaas ayaa laga cabbir qaataa, lagu gartaa facooda. Guud ahaan dhinacaas waa laysku wada raacsan yahay- mutacallin iyo ma-gudbe, dal sabool ah iyo mid hodon ah, dawlad soo koraysa iyo tan ugu awood iyo aqoon weyn dunida. Misna waqtigoo keligi iska daba rogmayaa micne ma yeesheen ee waxa micne iyo qiime u yeelaa waa dadka waxqabadkooda, himiladooda iyo had walba guusha iyo guuldarrada ay geeddigooda kala kulmaan.\nTaas ayaa keentay in dadku taariikhda saddex xilli u kala saaraan:\nXilli lasoo gudbey (SHALAY)\nXilli lagu jiro (MAANTA)\nXilli laga dhur sugayo (BERRITO)\nAragtiyo kala duwan ayaa dadku xilliyadaas ku fasiraan. Mawqifyo kala fogna way ka kala taagan yihiin. Aragtiyadaas oo aad u badan, bal aan halkan saddex keliya kusoo qaadanno:\nWaa midda taageersan xilligii la soo gudbay. Waxay qabtaa in habkii iyo dhaqankii hore lagu dhaqmi jirey wax innaba u dhigmi karaa aysan jirin.. jirina doonin. Aragtidaasi dooddeeda iyo dadaalkeeda waxay saartaa in loo noqdo casrigaas ay ku tilmaanto in uu mid dahab ah ahaa.\nSi buuxda oo mutuxan ayey tan hore uga soo horjeeddaa. In loo muraaqoodo xilli lasoo gudbey waxay u aragtaa in ay tahay maqaar duugoobey oo lays daba jiidayo. Xilliba xilliguu ka dambeeyo in uu ka wacan yahay ayey ku nuux-nuuxstaa. Aragtidani waxay xigmaddeeda ku ururisaa ‘ Xilli tegey waxba yaan loo hanqal taagin, ee casriga lagu jiro cajabtiisa lagu ashqaraarayaa Yaanay ku seegin.\nLabada horeba way diiddan tahay sida ay xilli goonni ah isugu dhejinayaan. Kala-googoynta iyo kala-qoqobka xilliyada gef weyn bay u aragtaa. Waxay aragtidani la soo taagan tahay in uu xilligu isku-sii-deys taxane ah oo aan kala qaybsamayn yahay. Shalay, maanta, iyo berrito ayaa is wada weydaaran kara, oo midiba tan meesha kale geli kartaa, ilbaxnimada ama dib-u-dhaca ku duugan awgeed.\nNolosha baniaadmiga haddaan u garwaaqsanno inay kacaa-kuf tahay.. haleel iyo hungow tahay.. guul iyo guul-darro tahay.. horumar iyo dib-u-gurasho tahay.. tanaad iyo dabar-go’ tahay.. tisqaad iyo tawaawac tahay.. Waaya-aragguna casharka laga kororsado yahay, Intuba way soo mari karaan taariikhdeenna shalay, maanta iyo berriba. Aayaha mar walba lagala kulmo weeyaan kan xilli walba qiimaha gaarka ah u yeelaa.\nTilmaan gaaban haddaan soo qaadanno:\nShalay, konton sano ka hor siday Soomaalidu isugu duubnayd.. ummadnimo ku walaalaysnayd.. gumeysi shisheeye meel uga soo wada jeeddey.. midnimadeeda ku dhaadanaysey.. dunidan jaqaafisay u higsanaysey.\nMaanta siday isu cayrsatay..isu cuntay.. u marin habawday.. qarannimadii u loogtay oo u lumisay. Ma laba isu dhigmaa? Maanta iyo shalay waa iyama?\nHaddii si kale loo dhigo:\nXornimadii, dawladnimadii, midnimadii iyo qarannimadii dadka Soomaaliyeed nafta u hurayeen, ma ahayn arrin shalay ku ekayd keliya ee maantana way taagan tahay. Sidoo kale Shalay, toddobaatan sano ka hor, Xaaraama-cune ayaa inna soo maray oo lagu hoobtay.\nMaantana isagoo ka sii daran ayuu innagu habsaday..dad iyo duunyoba ku riiqmeen. Berritona laga yaabee, haddaan laga sii tabaabushaysan, in lala kulmo isagoo oodihiisa watta.\nIyadoo kooban, Xilli waliba wuxuu wataa in soo-qaadasho leh, iyo in xoorid leh si kasta ha u kala badnaadeene. Hana illaawin weligaa intaad qof ahaan xooridda ku xisaabaysid, cid kalay soo-qaadashada ugu jirtaa e !\nSidaas ayaa saddexda xilli ee xayndaabka adag loo kala samaynayaa ay taariikh ahaan u wada socdaan.. isugu dhafan yihiin.. isu dhafan-dhaafayaan. Mar walba sareedada laga dheefo ama saxariirka laga la kulmaa astaan u ah. Dhugmadaasi waxay inna baraysaa in saddexda xilli qof walba, meel walba, had walba ku wada kulansan yihiin, iyadoo qof kastaaba casharka uu door bido ka xulanayo, una hawlgelayo hirgelintiisa, una hanqal taagayo ka-lib-keenidda himiladiisa .\nNolosha baniaadmigu way ka murugsan tahay sida la moodaayo. Si aan marna la malayn karayn ayey isugu moordhaysan tahay. Waqtiguna waa sidoo kale.\nFiled under: WAQTIGA IYO WAAYIHIISA |\n« MAQAAL DIINI AH OO KA WARAMAYA “ADUUNKA AMA KOWNKA DALYOHOW YAA KU LEH? DADYOHOW YAA KAA NAXAYA? | W/Q.Sh. Muxamad Idris »


“Faysalow Haddaad Ergada Tolka, Xididka iyo Xisbigaba U Qabsoomi weydo, waxa ku qaban Xeerarka Dalka ” Cabdinaasir Yuusuf Cismaan | Berberatoday.com\n“Faysalow Haddaad Ergada Tolka, Xididka iyo Xisbigaba U Qabsoomi weydo, waxa ku qaban Xeerarka Dalka ” Cabdinaasir Yuusuf Cismaan\nHargeysa(Berberatoday.com)-In qodobbadan lagu ansixiyo kal-fadhi ay yeeshaan Golaha Dhexe ee Xisbiga UCID. Heshiiskan waxa lagu ansixiyay Kal-fadhigii shanaad ee Golaha Dhexe ee Xisbiga UCID oo qabsoomay 28kii Oktoobar 2012ka. Haddaba heshiiska noocaas ah ee lagu ansixiyay War-saxaafadeed uu soo saaray Cabdinaasir Yuusuf Cismaan (Qodax) oo ah Ku-xigeenka Xoghayaha Guud ee Xisbiga UCID isla markaana uu kaga hadlayo Khilaafka Xisbiga UCID ayaa u dhignaa sidan “Aniga oo ah Cabdinaasir Yuusuf Cismaan, Ku-xigeenka Xoghayaha Guud ee Xisbiga UCID. Waxa aan doonayaa in aan erey ka idhaahdo Khilaafka beryhan hadheeyay Xisbiga UCID. Dadkii xog-ogaalka u ahaa heshiiska dhex maray Guddoomiye Faysal Cali-Waraabe iyo garabkii UDUB ee uu hoggaaminayay Aqoonyahan Jamaal Cali Xuseen. Qodobbadii heshiiska hor-dhaca ahaa oo dhacay 12kii Julaay 2012ka, oo aan ahaa qofkii akhriyay waxa ka mid ahaa. In siyaasiyiinta UDUB la siiyo Murashixiinta Madaxweynaha, Ku-xigeenka ee doorashada soo socota. In garabka uu Jamaal Cali Xuseen hoggaaminayo la siiyo Xoghayaha Guud, Guddoomiye ku-xigeenka saddexaad iyo Af-hayeenka Xisbiga\nIn Golaha Dhexe ee Xisbiga laga dhigo 250 xubnood oo 100 ay keenaan UCID, 100 kalena ay keenaan garabka UCID iyo in la qaybsado 50ka xubnood ee soo hadhay.\n4.In qodobbadan lagu ansixiyo kal-fadhi ay yeeshaan Golaha Dhexe ee Xisbiga UCID.\nHeshiiskan waxa lagu ansixiyay Kal-fadhigii shanaad ee Golaha Dhexe ee Xisbiga UCID oo qabsoomay 28kii Oktoobar 2012ka. Haddaba heshiiska noocaas ah ee lagu ansixiyay codka gacan-taagga ahi ma aha mid qarsoomi kara. Guddoomiyaha Xisbiga UCID Engineer Faysal Cali-Waraabena waxa uu Xisbiga u waday jiho aan wanaagsanayn tan iyo sannadkii 2013ka. Isaga oo dhaqan ka dhigtay talo-maroorsi, af-duub iyo inaanu cidna kala tashan hawlaha Xisbiga.\nTaasina waxa ay halis ku tahay jiritaanka Xisbiga. Waxa xusid mudan in ay khilaafka UCID dhex-galeen salaaddiin, ganacsato, Guddiga Fulinta ee Xisbiga iyo dad badan oo kale. Mar kasta waxa dhexdhexaadinta ku gacan-saydhay Guddoomiyaha.\nUgu dambayntii waxa aan baaq u jeedinayaa Guddoomiyaha Xisbiga oo aan ka codsanayo in uu ka laabto xil-ka-qaadistii sharciga baal-marsanayd ee uu ku sameeyay Guddoomiye ku-xigeenka Saddexaad Md Cali Maxamed Yuusuf (Cali-Gurey), isla markaana aanu ku degdegin caydhinta xubnaha la aragti noqda Jamaal Cali Xuseen sida Xuseen Badbaax oo ahaa Xoghayaha Xuquuqal-Insaanka UCID. Haddii xal uu ka iman waayo dhanka Guddoomiyaha waxa aan leeyahay “Faysalow Haddaad Ergada Tolka, Xididka iyo Xisbigaba U Qabsoomi weydo, waxa ku qaban Xeerarka Dalka insha Allah”


Ogaden News Agency (ONA) – Wareysi aad u qiimi badan oo shabakadda SM ay la yeelatay Gudoomiyaha OYSU ee Bariga Afrika\nWareysi aad u qiimi badan oo shabakadda SM ay la yeelatay Gudoomiyaha OYSU ee Bariga Afrika\nShabakadda Somalimidnimo ayaa wareysi aad u qiimi badan oo dhinacyo badan taabanaya la yeelannay halgame Axmed Muxumed Nuur oo loo yaqaano Axmed Bidhic ahn guddoomiyaha Midowga Ardayda Jaaliyadda Ogaadeeniya ee Bariga Afrika – OYSU –\nWareysiga oo ka soo xiganay shabakadda SM halkan ka dhagayso.\nSu’aalaha la weydiiyay gudoomiyaha OYSU/Bariga Afrika ee shabakadda ay qortay ayaa ahaa kuwan;\n1- Waxaa la sheegayaa in culumo Soomaaliyeed oo dacallada adduunka ka timid iyo kuwo ONLF lagu sheegay ka qeybgalayaan Mu’tamar loogu magac daray: nabaddu waa furaha nolosha! Yaa idin ka qeybgalay haddaad tihiin ONLF?\n2- Waxaa jira nin sheegta inuu yahay guddoomiyaha ONLF oo la yiraahdo Macow oo ka Addis Ababa ka degay 11-ka bisha Juun marka imisa guddoomiye ONLF leedihiin? Soow ma cadda inaad labo garab kala tihiin?\n3- Ibraahim-dheere wuxuu la heshiiyey Zenawi wuxuuna yiri: hala dhigo qoriga; hala qaato yaambada iyo qalinka. Wuxuu yiri: nabad baan rabnnaa. Hadda wa kuwaas dhex mushaaxaya Addis Ababa iyo Jigjiga; marka waxaad qoriga u dhigi weydeen oo nabadduu sheegayo u qaadan weydeen?\n4- Culumadii Salafiga sheeganeysay ee Soomaali Galbeed ka soo jeedday meel kastooy joogeen waxay taageereen heshiiska Zenawi iyo Ibraahim-dheere; haddeerna waxay joogaan Jigjiga marka soow dadkii idin ka raaci ma hayo culumadaas?\n5- Sidii Ibraahim-dheere ula heshiiyey Zenawi waxaad mooddaa in halgankii loo soo raray NFD. Xeryaha qaxootiga waxaa lagu dilay niman ahaan jiray ONLF. Yaad ku tuhmeysaan dilalkaas?\n6- Sidii Ibraahim-dheere isu dhiibay waxay Gaarisa noqotay meel dhib ka jirto. Waxaa la leeyahay Tigreegaa qunsuliyad ka furtay. Yaa u sahlay in Tigreegii Goday looga soo cararay la keeno Gaarisa?\n7- Ibraahim-dheere inta Zenawi la heshiiyey buu eedeeyey sheekh Xasaan iyo Admila Maxamed Cismaan; marka nin Tigreegiina la saaxiibay; dacaayadna ku haya culumada iyo ONLF sideed u aragtaan?\n8- Dadweynihii Soomaali Galbeed ee kala joogay daafaha caalamka waxaa idin ka hoos baxay niman culumo sheeganaya iyo Macow iyo kooxdiisa; marka seed yeeleysaan haddii shacabkii qurbaha joogay la idin ka qaado?\n9- Waxaa la leeyahay dumar taageera ONLF oo Koonfur Afrika jooga baa kabo iyo kalo ku garaacay wadaaddo Nairobi ka tagay oo looga shakiyey inay kala furfurayaan ONLF iyo taageerayaashooda; maxaad arrintaas ka ogtahay?\n10- Hadda Liyuu (New) Police waxaa loo qoray kuwa UWSLF oo dagaal idin kula jira oo yaqaan meelahaad gashaan maaddaama ay halganka idin kula jireen; marka sideed uga maadaneysaan khatartaas?\n11- Waad ogeyd in Ibraahim-dheere markuu isu diyaarinayey shirka Jigjiga yimid Nairobi. Isaga iyo wadaaddo jooga Nairobi waxay dhiseen guddi jaaliyadda Soomaali Galbeed ee deggen Kenya; soow guddigaas dadka idin kama qaadin?\n12- Markii Ibraahim-dheere is dhiibay; wadaaddo qurbaha joogana taageereen waa tii safiirka Ingiriiska u fadhiya Addis Ababa lahaa: ONLF waa urur argagixiso; see idin saameeyey warkaas?\n13- Haddaad tihiin ardada iyo dhallinyarada ONLF waxaa idin ku soo noqonaya wadaaddo uu ina Iley iyo kaadiriin kale wax u soo akhrisay oo ku kala noqonaya qaaradaha adduunka si ay dadka idin ku diraan; maxaad u diyaarsateen?\n14- Maxaad kala socotaan in Ibraahim-dheere isu diyaarinayo inuu noqdo wakiilka Zenawi u xukuma Soomaali Galbeed (booska ina Iley)?\n15- Ma jirtaa in ciidamo ONLF la socdaan Axmed-madoobe oo meeshii la rabay inay iska ceshaan Zenawi; la dagaalayaan Wilaayooyinka Islaamka?\n16- See la idiin aaminayaa haddii Ibraahim-dheere Zenawi soo wato; Axmed-madoobe Kenya dagaal gelineyso, Gaandina Faransiis u shaqeeyo; Macow oo guddoomiyaha ONLF sheeganayo Addis Ababa joogo; soow la idiin qaadan ma hayo inaad shisheeye u wada shaqeysaan?\n17- Faroole iyo Siilaanyo waxay u shaqeeyaan Itoobiya oo Itoobiya ayey idin dhiibi jireen, Sidii u aragtaa wadaado kayimid Somaliland iyo Puntland in ay tagaan Jigjiga miyey ku faraxsan yihiin in Amaxaarada lawada hoos galo?\n17- Maxaad u soo jeedineysaa shacabka Soomaali Galbeed\nsalan sare mudane axmed runtii wraysi aad uqiimabdan ayaad bixisaye halkaa kasiiwayd


Ø Sanad guurada 19aad ee ka soo wareegtay aas aaska JWXO oo laga xusay inta\nØ Dagaalo dhex maray Ciidanka Gumaysiga Itoobiya iyo Ciidanka Wwadaniga Xoreeynta Ogaadeenya.\nØ Madaxda sare ee Itoobiya oo loodiiday in ay wadanka dibada uga baxaan.\nØ 270 Macalimiinta Itoobiya ka mid ah oo shaqadii laga eryay.\nØ 27 Xaakin oo iskaga tagay Shaqadii ay u hayeen Xukuumada Itoobiya.\nØ Wasiirkii hawlaha guud iyo guryeenta Itoobiya oo shaqadii laga eryay.\nØ Barnaamuj gaar ah oo aanu ku soo qaadanayno xus loo sameeyay 19 guurada ka soo wareegtay aas aaskii Jabhada wadaniga Xoreeynta Ogaadeenya Iyo suugaan halgameed.\nSanad guurada 19aad ee ka soo wareegtay aas aaska JWXO oo laga xusay inta\nXus balaadhan oo loogu dabaaldagayo sanad guurada 19 ee ka soo wareegtay aa aaskii jabhada wadaniga xoreeynta ogaadeenya, ayaa lagu qabtay Ogaadeenya\niyo guud ahaanba wadamada dibada ee ay ka jiraan jaaliyadaha Ogaadeenya.\nShacabka Ogaadeenya ee ku nool Gobolada iyo dagmooyinka ayaa isugu hanbaleeynayay Sanadguurada 19aad ee ka soo wareegtay markii udub dhexaadka\nloo taagay JWXO, oo ah mida u halganta madaxbanaanida Shacabka Dulman ee ku\njira gacanta gumaysiga Itoobiya.\nInkasta oo cadaadis xoogle uu saaranyahay Shacabka ku nool gudaha ogaadeenya\nhadana waxaad meelo badan ka arkaysay dadka oo isugu tahniyadeeynaya\ngeesinimada iyo adkaysiga ay muujiyeen ciidamada Xoreeynta ogaadeenya, oo ka\ndhaariyay ciidamada gumaysiga Itoobiya in ay si nabadgalyo ah ugu nastaan\nciida ogaadeenya kuna abuuray khalkhal iyo jahawareer gilgilay xukunka sii\ndhacaya ee ka taliya Addis Ababa.\nSidaas oo kale waxaa dhamaanba laga xusay maalintan taariikhiga ah wadamada dibada ee ay ku noolyihiin dadka ka soo haajiray gacanta aan naxariista laheeyn ee gumaysiga Itoobiya. Meelaha\nsidaway looga xusay waxaa ka mid ah yurub, Ameerika, Ustralia, wadamada Carabta iyo Afrikaba.\nHalkan hoosana waxaad ka akhrisan kartaan Laba dhanbaal oo nalooga soo kala tiray magaalada Londen iyo Kobenhegan.\nXaflad Lagu Maamusey Asaaskii JWXO oo lagu qabtay Koobenheegan\nKobenheegan 16 Aug.(ONA). Waxaa maalintii Sabatida 16 Aug. 2003 lagu qabtay\nmagaalada Koobenheegan ee Caasimada dalka Denmark xaflad lagu\nmaamuuseyey Sanad-guurada 19aad ee ka soo wareegtey Asaaskii JWXO oo dhidibada loo taagay 15 Aug. 1984.\nXafladaas oo ay soo qaban qaabisay Jaaliyada Ogadenia ee wanka Denmark, waxaa ka soo qaybgalay dadweye fara badan oo sigu jira qaybaha kala duwan ee bulshada. waxaa musaabadaa hadalo xogbixin iyo sooyaalkii taariikheed ee halgana shacbiga Ogadenia ee geesiga ka soo jeediyey Madax ka mida ah hogganka JWXO Masuusliyiinta Unuga, guddiga Jaaliyada, cumulimada iyo odeyada.\nMasuuliyiintaa halkaas ka hadashay waxay ku dheeraadeen xaalada uu ku suganyaha shacbiga Ogadenia ee dhaqan dhaqaale, heerka uu marayo halganka xaq u dirirka ee ay hagayso JWXO iyo guud ahaan jawiga siyaasiga ah ee ka jira gobolka G/Afrika. Masuuliyiintii halkaas ka hadashay oo ay ka mid yihiin C/hi colaad iyo Ileeye ayaa si xoogan u tibaaxay in la kordhiyo dadaalka halganaka, si laysaga tuuro heeryada Gumeysiga Hadhaaga ah ee Itoobiya.\nXafladdii sanadaguurada 19aad ee JWXO ee London.\nLondon 16 Augost 2003 (ONA) habeenkii Sabtida waxaa magaalada London ee carriga Ingiriisiga lagu qabtay xaflad wayn oo lagu maamuusayay sanadguuradii 19aad ee ka soo wareegtay asaaskii Jabhadda Waddaniga Xoraynta Ogadenya, taasoo uu soo qabnqaabiyay Unugga JWXO ee London.\nXafladdaas, oo ay ka soo qayb galeen dadwayne aad u fara badan, waxaa lagu tilmaamay inay ahayd mid si wayn loogu guulaystay, isla markaan laga gaadhay ujeeddadii laga lahaa.\nXafladda, oo qabnqaabadeeda lagu jiray in ka badan laba bilood, waxay isugu jirtay labo qaybood. Qaybtii hore ee lagu furay waxaa lagu soo qaatay khudbado iyo xogbixino kala duwan oo la xidhiidha sababta munsaabaddan loo qabtay iyo dhibaatada guud ahaan lagu hayo shabiga soomaaliyeed ee Ogadenya ku dhaqan.\nFuritaankii xafladda waxaaa madashada hadalka lagu soo dhaweeyay madaxwaynaha Jabhadda Waddniga Xoraynta Ogadenya Admiral Maxamed Cumar Cusmaan, kaasoo markii hore salaan iyo bogaadin u soo jeediyay dadwaynihiin xafladdaas ka soo qayb galay oo dhawr boqol oo qof lagu qiyaasay.\nKa dibna wuxuu hambalyo iyo bogaadin u soo jeediyay dadwaynaha soomaalida Ogadenya, meel kastoo ay joogaan, wuxuuna u rejeeyay inay sanadkan sannadkiisa ku gaadhaan guul iyo gobanimo. Madaxwaynuhu wuxuu dadwaynaha xogbixin kooban ka siiyay sababta ay JWXO ugu jirto dagaalka ay kaga soo horjeeddo xukuumada gumaysiga ah ee Itoobiya, wuxuuna sheegay in dagaalka gobanimo doonku uu soconayo ilaa guusha kama dembaysta ah laga gaadho.\nMadaxwaynuhu wuxuu dadwaynaha ku baraarujiyay in taageerada lagu gaadhi karo oo kaliya in gacan la siiyo ururka xaq u dirirka ah ee Jabhadda Waddaniga Xoraynta Ogadenya.\nMarkii ay dhammaatay khudbaddii madaxwaynuhu waxaa madashii lagu soo dhaweeyay wiil yar oo lagu magacaabo C/raxiim Cismaan iyo gabadh yar oo iyadana lagu magacaabo Nasro Sh. Xuseen, kuwaasoo halkaas si darardoorri ah uga soo jeediyay hadal afka ingiriisiga ku qoran oo daaha ka rogaya qaybo ka mid ah dhibatooyin faraha badan ee gumaysiga Itoobiya uu ku hayo shacbiga soomaaliyeed ee Ogadenya.\nHadalka ay labadaas carruurta hai halkaas k asoo jeediyeen wuxuu si wayn u dhaqaajiyay dubaaqa dhammaan dadwaynihii xalay xafladdaas ka soo qayb galay, waxaan kala joogsan waayay sacabkii iyo bogaadintii loo jeedinayay labadaas carruurta ah markii ay hadalkooda dhammeeyeen. Waxaa si gaar indhaha dadwaynaha u soo jiitay labbiska ay ku labbisnayd gabadha yar oo ka samaysna calanka Ogadenya.\nIntaas ka dib waxaa madasha lagu soo dhaweeyay koox gabdho iyo wiilal isugu jira oo qaaday heestii calanka Ogadenya, kuwaasoo iyaga laftoodu ku labbsinaa dhar aad u qanciyay dadwaynihii munaasabaddaas ka soo qayb galay.\nKa dibna waxaa la gud-galay dhacdooyinkii kale ee munaasabaddaas lagu soo qaatay, waxaana ugu horreeyay googoos si wayn looga soo shaqeeyay oo daaha ka rogayay siyaasada ay Itoobiya kula dhaqanto shacbiga Ogadenya.\nGoogooska waxaa curiyay abwaan Maxamaed Macallin, waxaana jilidda ka qayb qaatay xubnaha Unugga JWXO ee London, kuwaasoo ay dad badani is/wayddiinayeen meesha ay ku soo barteen qaabk wax loo jilo.\nXafladda waxaa ka soo qayb galay fannaaniin caan ah oo soomaali ah, waxaana ka mid ahaa Maxamed Cumar Jaango, Faynuus Sh. Daahir, C/Nuur Allaale, Joogle, Fu’aad Yare, C/Khaaliq Xaaji Siraad, C/Salaan Wajaale, Deeq Cabdi Deeqow, Prince Mahed, Nimco Dareen, Cabdi Nuur Jaas iyo Jaamac Yare.\nGuud ahaan waxay xafladdaasi si wayn u qancisay dhammaan dadkii ka soo qayb galay iyo Unugga JWXO ee Londo oo isagu soo qabanqaabiyay. Guddoomiyaha guddiga qabanqaabada Cismaan Beddal oo aan ka waraysanay arrintaas, wuxuu yidhi: Xafladdu waxay u dhacday qaabkii aan ugu talagalnay, waxaanan ka gaadhnay natiijadii aan ka filaynay.\nXafladdan oo la filayo inay noqoto xafladihii nooceeda ahee ee ugu sarreeyay, waxay dadwaynaha ku dhaqan magaalada London xalay ku beertay dareen hor-leh oo ku aaddan dhibaatada ka jirta Ogadenya, taasoo iyadoo qaab sugaaneed la adeegsanayo si waafi ah loogu soo bandhigay, sidaas darted waxaa la filayaa inay kaalin mug leh ka qaadato kicinta waciyga iyo dareenka dadwaynaha ku dhaqan Ingiriiska iyo guud ahaanba dadwaynaha kale ee la filayo inay filin ahaan u fiirasdaan.\nDagaalo dhex maray Ciidanka Gumaysiga Itoobiya iyo Ciidanka Wwadaniga Xoreeynta Ogaadeenya.\n5/8/03 ayaa waxuu dagaal ku dhex maray Nusdariiqa Ciidamada cadawga\nItoobiya iyo ciidamada Jabhada wadaniga Xoreeynta Ogaadeenya. Dagaalkaas ayaa waxaa\nciidamada cadawga lagaga dilay 5 Askari waxaana lagaga dhaawacay 7 askari oo kale.\nIska hor,imaadkan labada dhinac dhex maray ayaa waxuu ka mid yahay\ndagaalada joogtada ah ee ay ciidamada xoreeynta ogaadeenya ku doonayaan\nmadax banaanida shacabka Ogaadeenya.\nIsla 5/8/03 waxay ciidamada cadawga Itoobiya ee ku caanabaxay xaqdarada iyo dulmigu ka taxaabteen Galadiid oo ka tirsan Gobolka Qoraxay 2 nin oo lakala yiraahdo xassan Musbaax iyo C/Nuur Maxamed\nSiyaad. Labadaas nin ayaan la ogeeyn meel ay ciidamada Itoobiya geeyeen,\nwaxaana walwal laga qabaa xaalada noloshooda. Wararku waxay intaas ku\ndarayaan in ayna jirin wax sabab ah oo nimankaas ay ciidamada cadawgu u\ntaxaabteen balse waxaa la sheegay in lagu ee deeyay in ay niyad fiican u\nhayaan dhaqdhaqaaqa Gobonimo doonka Xoreeynta Ogaadeenya.\nMadaxda sare ee Itoobiya oo loodiiday in ay wadanka dibada uga baxaan.\nWarar aanu ka helay ilo lagu kalsoonyahay ayaa sheegaya amar uu soo\nsaaray kaligii taliye Zenaawi oo uu ku cadaynayo in ayna masuuliyiinta\nItoobiya wadanka dibada uga bixi karin mudo Laba Bilood ah, marka laga reebo\n9 Xubnood oo uu si gaar ah u magacaabay kana tirsan maamulkiisa.\nTalaabadan ayaa waxay ka danbeeysay baxsiga badan ee ay baxsanayaan madaxda wadamada\ndibada loogu diro shaqada. Soo saarista amarkan xayiraya masuuliyiinta ayaa\nwaxuu ka cadheeysiiyay masuuliyiin farabadan oo u arkay in mudnaan gooni ah\nla siinayo qaar ka mid ah maamulka sare ee isku hawsha haya.\nBaryahan danbaba waxaa maamulka Itoobiya ka jiray kooxaysi iyo iska hor, imaadyo\nmuujinaya figrado iska soo horjeeda. Si kastabase ha ahaatee waxaa muuqata\ncalaamadihii lagu yaqaanay xukun wakhtigiisii dhamaaday oo burburaya.\n270 Macalimiinta Itoobiya ka mid ah oo shaqadii laga eryay.\nwarar aanu ka soo xiganay Wakaaldda wararka ee Ogadeniya ayaa waxay\nsheegayaan in shaqadii laga eryay 270 macalin oo wax ka dhigi jirtay Gobolka\nkoonfurta Itoobiya. Ururka macalimiinta Itoobiya oo dhawaan magaalada Adis\nAbaba Shir ku qabtay ayaa waxuu xukuumada ku eedeeyay in lagu qasbayo\nmacalimiinta waxyaabo kabaxsan shaqadooda iyo tuhmo loo saaro in ay ka soo\nhorjedaan taliska gacanta ku haya talada Itoobiya.\nWararku waxay intaas ku darayaan in macalimiinta looga tuhun qabo in ay taageersan yihiin figradihii\nmadaxwaynihii hore ee uururka macalimiinta Dr. Taye oo aad uga soo horjeeday\nsiyaasada guracan ee lagula dhaqmayo shucuubta ku hoosnool Xukunka Itoobiya\niyo darxumada ka muuqata guud ahaanba shacabka.\n27 Xaakin oo iskaga tagay Shaqadii ay u hayeen Xukuumada Itoobiya.\nWararka naga soo gaadhaya Magaalada Addis Ababa ayaa sheegaya, in uu ku\ndhawaaqay Madaxwaynaha Maxakamada sare ee Itoobiya Dhaseleyn Barhe in ay\nshaqada iskaga tageen mudo ka yar Laba Sano 27 Xaakin oo ka mid ahaa 55\nXaakin ee ay Maxakamada sare ee Itoobiya laheeyd, taas oo ka badan kala\nbadha garsoorayaasha Maxakamad sare ee Itoobiya.\nInkas oo uu Barhe sheegay in ay dadkaasi iskood shaqada uga tageen, hadana warar lagu kasoonyahay oo\naanu ka helay qaar ka mid ah maamulka Maxakamad sare ee Itoobiya ayaa\nsheegaya in ay xaakinadaasi shaqada ka tageen kadib markay u madax\nbanaanaan waayeen gudashada waajibaadkooda, xukuumada Itoobiyana ay ku\nqasabtay in ay fuliyaan xukuno sharciga kasoo horjeeda.\nWararku waxay intaas ku darayaan in xaakinadaas dabagal lagu sameeyay kadib markay diideen in ay\nsharciga ka talabsadaan oo ay ku shaqeeyaan siyaasada guracan ee maamulka Melis Zenaawi.\nWasiirkii hawlaha guud iyo guryeenta Itoobiya oo shaqadii laga eryay.\nWaxaa shaqadii wasaarada hawlaha guud si rasmi ah looga qaaday Weredewold\nWolde oo ahaa wasiirkii wasaaradaas.\nWasiirakan oo horay u ahaan jiray wasiirka cadaalada ee dalka Itoobiya ayaa mudo laga joogo 2 Bilood shaqada laga joojiyay, isaga oo aan loo sheegin wax sabab ah, waxaana lagu amray in\nuu gurigiisa joogo, balse waxaa si rasmi ah loogu dhawaaqay shaqa ka erigiisa mudo laga joogo Todobaad, iyadoo loo qaybiyay dhamaan wasaaradaha warqad lagu cadeeyaynayo shaqo ka erigiisa.\nAmarkan uu kaligii taliye Zenaawi shaqada kaga eryay wasiirkan ayaan dadbadan yaab ku noqonin maadaama looga bartay in uu shaqada ka eryo dadka uu u arko in ay ka soo horjeedaan xukunkiisa guracan.


Maxaa Cusub – Page 46 – Shabakadda Amiirnuur\nAl-Shabaab oo Toogtay Sarkaal Caan Ka Ahaa Wada Jir.\nFaahfaahin ayaa kasoo baxaysa weerar qorsheysan oo ay maanta ciidamada Xarakada Mujaahidiinta Al-Shabaab ka fuliyeen degmada Wadajir ee gobolka Banaadir. Sida aan warka ku heleyno sarkaalkan ayaa waxaa toogtay ciidan si gaar ah u tababaran, kuwaasoo si nabad galyo ah goobta uga dhaqaaqay. Ciidamo ka tirsan kuwa DF ayaa gaaray […]\nJames Swan oo Booqday Halkii 2 Bilood Ka Hor Lagu Dili Rabay oo Ah Xarunta Dowladda Hoose.\nKadib muddo laba todobaad ah oo Eeyo iyo ciidamo kala duwan ay baarayeen Xarunta gobolka Banaadir ayaa waxaa shalay si kadis ah oo saxaafadda laga qariyay halkaa ku gaaray ergayga Qaramada Midoobay u qaabilsan arrimaha Soomaaliya James Swan. Ergayga ayaa waxaa la socday ciidamo badan oo ilaalo ah waxaana loo […]\nAskari Ka Tirsan Ciidanka DF oo Bajaajle Ku Dilay Muqdisho.\nMagaalada Muqdisho waxaa maanta ka dhacay fal dil bareer ah oo uu geystay askari ka tirsan ciidamada DF. Askari ka tirsan ciidamada dowladda ayaa madaxa iyo laabta ka toogtay wiil dhallin yaro ah oo darawal ka ahaa Mooto Bajaaj. Falkan dilka ah ayaa wuxuu ka dhacay xaafadda Siimaay oo ka […]\nQaramada Midoobay Iyo M/Afrika oo Ka Hadlay Culeyska Heysta Amisom.\nCiidamada shisheeye ee duullaanka ku jooga Soomaaliya waxay marayaan marxaladdoodii ugu adkayd tan iyo markii la keenay Soomaaliya. Magaalada Muqdisho waxaa shantii maalmood ee lasoo dhaafay kulamo ku yeeshay wakiillo ka kala socda Qaramada Midoobey iyo Midowga Afrika iyagoo ka wada hadlayay xaaladdan adag iyo qorshayaasha hor yaalla. Gorfayn badan […]\nGaari Gaashaaman oo Amisom Looga Gubay Sh/Hoose Iyo Sarkaal DF Ka Tirsan Oo Ceelasha Lagu Dilay.\nGuutada Qaraxyada ee Xarakada Al-Shabaab ayaa waxay maanta weerar culus la tiigsadeen kolonyo ciidamo shisheeye ah oo ku socdaalayay Shabeelaha Hoose. Kolonyadan ayaa waxaa lagu helay inta u dhaxaysa Danow iyo Shalaambood, waxaana la xaqiijiyay in laga burburiyay gaari gaashaaman. Gaariga gaashaaman ee la qarxiyay ayaa waxaa saarnaa tiro askar […]\nHalkee Buu Marayaa Dhaqaalaha Shirkadda Ugu Caanaha Ee Khaliijka.\nShirkadda Al-maraaci ee Sacuudi Carabiya, waa shirkadda ugu weyn ee caanaha Khaliijka, waxay sheegtay shalay oo Axad ahayd faa’iidada saafiga ah ee saddex-meelood meel ay 8.5% hoos ugu dhacday qiimaha iibinta iyo qaybinta sare iyo iibka hoose ee Baxrayn. Dakhliga shirkada wuxuu sii waday inuu hoos udhaco seddex xilli oo […]\nMaxay Soomaaliya Dhibbane U Tahay? (Dhageyso)\nDalka Soomaaliya markaad dhan kasta ka eegto waa wadan dhibbane ah oo ay yar tahay meel u fayow. Soomaaliya waxay weysay xuquuqdeedii. Siyaasad ahaan dalku uma madax bannaana, ciidan ahaan iyo sharci ahaanna sidoo kale. Intaa waxaa dheer dadka Soomaaliyeed ma heystaan xuquuqdoodii aasaasiga ahayd sida iney nabad ku noolaadaan […]\nFaahfaahin Kasoo Baxaysa Weerar Amisom Ku Qabsaday Sh/hoose.\nXog dheeraad ah ayaa kasoo baxaysa weerar dhabba gal ah oo shalay ciidamada Uganda ku qabsaday gobolka Shabeelaha Hoose. Wararkii ugu dambeeyay ee aynu ka helnay dhacdadaas ayaa waxay xaqjiiniyaan in ciidanka Amisom la gaarsiiyay khasaare isugu jira dhimasho iyo dhaawac. Kamiinka ayaa wuxuu ka dhacay inta u dhaxaysa Danow […]\nKolaneyl Soomaaliyeed oo Muddo 28 Jeer Ah Ka Dagay Diyaarad Hawada Ku Jirta. (Dhageyso)\nShariif Shaacib Muxamad, waa Kolaneyl kamid ah saraakiishii hore ee wadanka, gaar ahaan wuxuu kamid ahaa ciidankii Kumaandooska. Wareysi dheer oo aynu la yeelanay ayaa wuxuu kaga sheekeeyay taariikh nololeedkiisa iyo maraaxishii ay soo mareen ciidankii uu kamidka ahaa. Sheekadiisa waxaa ku jira qisooyin la yaab leh iyo aqoon dhanka […]\nDegdeg: Dagaal U Dhaxeeya Al-Shabaab Iyo Amisom oo Sh/Hoose Ka Dhacay.\nDagaal u dhaxeeya ciidamada milatariga Xarakada Al-Shabaab iyo askarta shisheeye ee Amisom ayaa maanta ka dhacay gobolka Sh/hoose, kaasoo faahfaahin horu dhac ah laga helayo. Wararka ayaa waxay sheegayaan in dagaalku uu ka qarxay inta u dhaxaysa Danow iyo Kabtan Laas, kadib markii askar ka tirsan Amisom oo socdaal ku […]


Nabadoonada gobolka Bari oo soo saaray baaq ka kooban 7 qodob oo ku salaysan sugida and adkaynta amniga ee Bossaso. – Radio Daljir\nNabadoonada gobolka Bari oo soo saaray baaq ka kooban 7 qodob oo ku salaysan sugida and adkaynta amniga ee Bossaso.\nAgoosto 4, 2010 12:00 b 0\nBossaso, Aug 04 – Shir wadatashi ah oo 2 maalmood uga socday magaalada Bossaso nabadoonada gobolka Bari ayaa laga soo saaray talooyin iyo go’aano ku saabsan adkaynta iyo sugidda amniga.\nQoraalka Nabadoonada gobolka Bari ayaa u dhigan sidan:\nDawladda Puntland ee Soomaaliyeed.\nXafiiska iskaashiga iyo xiriirka nabadoonada Gobolka Bari.\nKu: Guddoomiyaha Gobolka Bari, Bossaso.\nKu: Duqa Degmada Bossaso, Bossaso.\nOg: Wasiirka Amniga ee Dawladda Puntland, Bossaso.\nOg:Wasiirka Arrimaha Gudaha, Dawladda Hoose iyo Horumaarinta Reer Miyiga ee Puntland, Bossaso.\nOg: Isku duwaha D/hoose ee Gobolka Bari, Bossaso.\nUjeeddo Talo Soo jeedin Nabadgelyada Magaalada Bossaso.\nKadib shirkii soconaayey labada maalmood ee 31/07/2010 ilaa 01/08/2010 shirkaasi oo ay isugu yimaadeen Nabadoonada gobolka Bari; Shirkaasi oo lagu falanqaynaayey arrimaha nabadgelyada iyo sidii wax looga qaban lahaa xaaladaha amni ee Degmada.\nWaxay Nabadoonada Gobolka Bari garowsadeen in ay lagama maarmaan ay tahay in si wada jir ah loo wajaho sidii looga hortagi lahaa wixii amni xumo ah.\nHadaba Nabadoonada Gobolka Bari waxa ay soo bandhigeen talo soo jeedinno ku aadan hagaajinta iyo sugidda nabadgelyada degmada Bossaso, iyadoo Alle lala kaashanaayo SWT.\nWaana sidan hoos ku cad:\n1. In bulshada degmada Bossaso loo sameeyo wacyigelin guud.\n2. In la abuuro guddi xiriiriya maamulka iyo shacabka, Guddigaasi oo isugu jira qaybaha bulshada.\n3. In la tayeeyo 16-ka xaafadood ee ay magaalada Bossaso ka kooban tahay, sidii loo sugi lahaa amniga xog rasmi ahna looga heli lahaa dad weynaha ku nool Magaalada.\n4.In la kala xaqiijiyo dadka la saarayo lana kala ogaado dhibwadayaasha iyo kuwa aan dambiga lahayn.\n5. In la sameeyo ciidan madani ah oo u khaas ah degmada Bossaso, Ciidankaasi oo ah mid muuqda iyo mid qarsoon labadaba.\n6. In ganacsatada iyo muwaadiniinta loo daayo hubkooda ay ku ilaashadaan naftooda iyo maalkooda isla markaana hubkii horay looga qaaday loogu soo celiyo si sahlan.\n7. In arrimaha amniga degmada uu maamulku kala tashado acyaanta magaalada sida Isimada, Cuqaasha, Culimaa’udiinka, ganacsatada iyo IWM.\nSaxiixyada Nabadoonada Soosaary Talo soojeedinta\nNab. C/Qaadir Axmed Ibraahin -Guddoomiye- ________________\nNab. Yuusuf Faarax Calicade -Xoghaye- __________________\nNab. Maxamed Cumar Cismaan -Xubin- __________________\nNab. Saalax C/Salaan Axmed -Xubin- __________________\nNab. Bootaan Dhawre Ismaaciil -Xubin- _________________??_\nNab. C/laahi Cawad Cali -Xubin- __________________\nNab. C/lle Yuusuf Cumar -Xubin- __________________\nNab. Faarax Salaad Cubayd -Xubin- __________________\nNab. Abshir C/raxmaan Dhegcas -Xubin- __________________\nNab. Liibaan Cismaan Saalax -Xubin- __________________\nNab. Yuusuf Faarax Maxamed -Xubin- __________________\nNab. Cabdi Geelle Nuur -Xubin- __________________\nNab. Axmed Cali Siciid -Xubin- __________________\nNab. C/siis Maxamud Yusuf -Xubin- __________________\nNab. Ciise Yuusuf Mataan -Xubin- __________________\nNab. Maxamuud Jamac Maxmed -Xubin- __________________\nNab. Shire Siciid Maxmuud -Xubin- __________________\nNab. Maxamud Casayr C/lle -Xubin- __________________\nNab. Siciid Cumar Kaashwito -Xbin- __________________\nNab. Xirsi Waaberi Nuux -Xubin- _________________\nNab. Maxamed Cumar Faatax -Xubin- __________________\nNab.Cali Cismaan Willdhale -Xubin – __________________


Taariikh Kooban Dhinaca Islaamka iyo Saamaynta uu ku lahaa Burburkii Dawladdii Dhexe ee Somalial | Gabiley News Online\nTaariikh Kooban Dhinaca Islaamka iyo Saamaynta uu ku lahaa Burburkii Dawladdii Dhexe ee Somalial\nFebruary 5, 2019 - Written by admin\nBoqolkii sanadood ee u danbeeyay, Muslimiintu waxaay sameeyeen isbedelo farabadan, inkastoo caqabado badani ka horyimaadeen. Waxay rajo ka qabeen in dawladii Ottoman Empire-ku sameeyso xukun ummad Islaami ah si loo soo celiyo guulihii ay gaadheen markii intaas ka horaysay. Hadafkaasi wuxuu beenoobay kadib dagaalkii koowaad ee adduunka iyo daciifnimadii ku timid dawladdaas. Arrintaasi waxay si fiican xabaal ugu dhacday markii Mustafa Kemal Ataturk uu mamnuucay khilaafada Islaamka. Isbedelkaas lama filaanka ahaa wuxuu dhaliyay jaahwareer iyo rajo-xumo ka abuurantay Islaamka dhexdiisa. Arrintaasna waxa dabka ku sii shiday markay ay reer Europe gacanta ku dhigeen badiyaaba caalamkii Islaamka. Waxaa halkaas daaqadda ka baxday awood dhexe oo Muslimiintu yeeshaan. Waxaa kale oo abuurantay cadaawad ka dhexaysa dawaldihii Muslimka ahaa, taasoo si rasmi ah u bedeshay taariikhda Islaamka.\nInkastoo dawladihii Islaamka ahaa ay isku dayeen inay ka falceliyaan isbedelada reer Europe ka dhexwadaan dalalka Islaamka, hadana ma noqon mid siday rabeen u hirgasha. Waxaase abuurmay kooxo fara-ku-tirsi ah sida Ikhwaankii Masaarida 1929, Jama’ati Islaami ee reer Hindiya, Indonesia iyo Jaamacadda Carabta 1945. Ururadaasi waxay himiladoodu ahayd inay dib-u-habayn ku sameeyaan jajabka xagga siyaasadda, dhaqaalaha iyo milatarigaba dalalka Muslimiinta ah. Taasi waxay noqotay hal bacaad-lagu-lisay, oo waxay noqotay rajo beel dhinac kasta marka laga eego.\nArrintii ugu saamaynta badnayd qarnigii labaatanaad waxay ahayd Kacaankii ka dhashay dalka Iran, kaasoo aan ku salaysnayn Western model sida shuucinimada, hantiwadaaga, hantigoosiga, balse ka timid fikrad Islami ah. Xoogaga Kacaanka Iran ayaa noqday halis ka soo horjeeda quwadaha reer galbeedka. Waxaanay isku bedeleen xagjirnimo aad uga fog sida Islaamku tilmaamo inaan seef iyo xoog lagu muquunin rumaynta waxdaaniyadda iyo hab-raaceeda. Hadaba arrintaasi waxay saamaysay dalal badan oo carbeed oo qunyar socod ahaa iyo kuwo u janjeedhay siyaasadda hantiwadaagga sida Syria, Libya iyo Ciraaq. Dabadeed waxay isku bedeshay kacdoonkii dalalka carbeed dhinaca dhaqaalaha iyo awood qaybsiga xagga siyaasadda oo dadweynuhu qayb laxaadle ka qaateen sidii loo afgembiyi lahaa dawaladihii ay ka jirtay dhaqaale-xumada baahsani iyo cadaadiska siyaasadda iyagoo ah dalalka saliida hodonka ku ah iyo dhoofinta saliida nooca ugu qaalisan dunida siiba Libya.\nHadaba bal aan eegno sida isbedeladaasi u saameeyeen dunida madoow gaar ahaan Somalida. Kadib dhul-boobkii reer Europe ee Afrika lagu qaybsaday shirwaynihii Berlin 1884, Dhulka Somalidu wuxuu gacanta u galay quwado shisheeye sida Fransiiska, Ingiriiska iyo Talyaaniga; baaxad ahaanna wuxuu ku dhaw yahay Sudan, haddii aanu ka badnayn marka la isku daro min Djibouti ilaa NFD iyo Kilalka Shanaad.\n1960 ayaa lagu tilmaamaa sanadkii Afrika. Qiyaas ahaan 17 dal oo qaaradda midabka leh ka mid ah ayaa xoriyadoodii la siiyay magac ahaan. Labo qaybood (British Somaliland Protectrate iyo Italian Somaliland) oo ka mid ah dhulkii Somalida ayaa ka mid noqday kuwa loo taagay calan ay leeyihiin oo xornimadooda tilmaamaya. Labada qaybood oo israacooda dhinaca qaanuunka aan ahayn mid distuuri ah ayaa muddo iska lushay si loo helo cadaalad iyo sinaan muwaadiniintu dhamaan u siman yihiin meel kasta ha ka yimaadaane (including Somali Galbeed, NFD Kenya iyo Djiboutiba).\nHaddaba, Oktoobar 21-dii, 1969, ayaa la afgembiyay dawaldii uu Ra’iisal Wasaaraha ka ahaa AHN Maxamed Xaaji Ibrahim Cigaal oo ka soo jeeday goboladii woqooyiga. Tuulo walba saajin milatari ah ayaa ku amar-ku-taagleeyay.\nXeerkii Qooyska in ragga iyo dumarku simanyihiin ayaa Kacaankii Max. Siyaad Barre toos u ansixisay. Hadaba ogolaansha Xeerka Qooyska ka sakaw, khudbadii uu jeediyay waxay si weyn uga cadhaysiisay culimo badan oo Somaliyeed iyo mucaaridkii berigaa jiray oo ashuunka ku adimi jiray. Niman farabadan oo Boqortooyada Sucuudiga siiba Maka ka aflaxay ayaa si xoowli ah loogu soo daad-gureeyay bariga Afrika, gaar ahaan Somalia. Dalalka Islamka, Caalamka Carabta iyo Culimadii Somaliyeedba aadbay u canbaareeyeen Xeerkaas.\n01/26/1975, waxaa tiirka lagu xidhay koox wadaado ah oo rasaas qoorta lagaga jaray. Rag ka mid kuwaasina waxay ahaayeen kuwii Sucuudiga ka yimid. Culimadii Somaliyeed waxay noqdeen kuwo bahdilan oo aan hadlikarin iyo fariiq baxsada iyo kuwo aamuska ku tukada.\n1986, waxaa jiray dareen ah in Islamiyiintu si xooli ah u xoogaysanayaan dalka gudihiisa, dabadeedna waxaa lagu bilaabay xadhig iyo ku dabajoog raadadka ay sameeyaan Ururkii Al-Itixaad oo uu madax ka ahaa Sh. Cali Warsame, kuna guulaystay inuu ka badbaado xabsi iyo dil loo gaysto, kana fakaday dalka isagoo galay Sucuudiga.\n1987-dii, waxaa lagu kaadshay Masaajidkii Sheekh Cali Suufi barta Imaamku ka tukiyo dadka. Waxaa arrintaas masuul ka ahaa niman dhalinyaro ah oo ka tirsanaa xoogagii duub-casta Madaxtooyadii dawladda Somalia. H”\nqora: Ismail Omar (Ismail Shiine), aqonyahan qoraa iyo falanqeye.\nAnigu Siyaasi ma ihi Laakiin Siyaasadda Waxa Mar Walba Sal u ah waa Sharciga’\nWar Degdeg ah: CONIFA Oo Go’aamisay In Somaliland Laga Wareejiyo Marti Gelinta Koobka Aduunka\nMadaxweynihii hore ee Suudaan Oo Maxkamad La Soo Taagay\nMadaxweyne Ku Xigeenka Somaliland oo Taageeray Heshiiska Taariikhiga Ah Ee Suudaan Lagu Kala Saxeexday\nGolaha Wakiilada Oo Gawracay Qorshihii Ay Waddani Iyo UCID Ku Doonayeen In Tirada Guddiga Doorashada Laga Dhigo 9 Xubnood\nGuurtida Iyo Wakiiladu Dhaxal Umay Helin Kuraasta Qaranka Ee Ay Ku Fadhiyaan Ee Ha Baneeyaan”\nSiyaasiga Cabdilaahi Jawaan Oo Ka Hadlay Heshiiskii Jabay ee Xisbiyadda Somaliland\nDoqon diran iyo daacad dabran! By Maxamed jeex\nMadaxda Xajka Soo Gudatay Ee Uu Boqorka Sucuudigu Casuumada U Sameeyay Iyo Madaxweyne Biixi Oo Aan Ka Dhex Muuqan\nGolaha Wakiiladda Somaliland: Mooshinka Heshiiska Saddexda Xisbi Wuu Jabay\nCopyright &copy 2019 Gabiley News Online ®All rights reserved.


Su'aalaha La Weydiiyo - Dongguan Jiankelong Hardware Co., Ltd.\nShaybaarada, waqtiga hogaamintu waa ilaa 7 maalmood. Soosaarka ballaaran, waqtiga hogaamintu waa 20-30 maalmood kadib helitaanka lacagta deebaajiga. Waqtiyada hogaamintu waxay dhaqan galayaan markii (1) aan helnay deebaajigaagii, iyo (2) aan helno ogolaanshahaagii ugu dambeeyay ee alaabadaada. Haddii waqtiyadayada hogaamintu aysan ku shaqeyneynin waqtigaaga ugu dambeeya, fadlan ka gudub shuruudahaaga iibkaaga. Xaaladaha oo dhan waxaan isku dayi doonnaa inaan la jaanqaadno baahiyahaaga. Xaaladaha badankood waan awoodnaa inaan sidaas yeelno.\nQeybta jaranjarada jaranjarada, Qaybaha toosan ee gacanta, Ahama cuskado, Cuskado, Saxanka Saldhig gacmeed, Dahaarka ahama Steel wiishka,


Yaa iska leh eedda Xoolaheenna ku dayacan Waddooyinka Caasimadda?! | HimiloNetwork\nYaa iska leh eedda Xoolaheenna ku dayacan Waddooyinka Caasimadda?!\nPosted by: Himilo in Wararka February 26, 2019\t0 363 Views\nMUQDISHO (HN) – Ku dhawaad toban tallaab marka horay looga sii dhaqaaqo Is-goyska Bakaaraha, waxaa iiga muuqda tiro lo’ ah oo aan qiyaastii ka yareyn 30 neef, kuwaas oo marsha-biyeediga dhexe ee laamiga ku cunaya harharka cunnooyin la nacay oo ay ka heleen haweenka qudaarta ku iibiya labada dhinca ee laamiga.\nWaa xilli galab ah. Waxaana waddada ka jira ciriiri aan la saadaalin Karin inta uu ku idlaan doono. Gaari aan sidaas u buuxin oo Caasi ah ayaan ka saaranahay safka dhexe. Maadaama istaagsanaanta gaariga heerkulka ka jira gudihiisa uu kuleyl ka dhigayo, daaqadda dhincayga ka furan waxaa iga soo gaaraysa xoogaa neecaw ah oo ay la socto ur aad u qurmoon oo ka timid bakhtiga mid kamid ah lo’da waddada taagan oo gaari jiiray.\nDadka hareeraha ka taagan waddada – ee isugu jira baayac-mushtarka – deymada inay ugu roonaadaan mooyee, dareen kale kama muujinayaan bakhtiga noolaha halkan ku naf-baxay. Waxay urta qurmoon – ee kolba dabeyshu dhinacyada uga keeneyso – ay sanka ka saaranayaan maryahooda oo kaliya. Yeelkeede, anigu sidii baan kula sugnaa ilaa gaarigu ila dhaqaaqay.\nSubaxii xigay markii aan kusoo safray waddada, waxaan ogaaday in bakhtiga lo’dii ku dhimatay halkan isla xalayba laga qaaday laamiga. Hayeeshe, nasiib-darro, lo’dii kale waxay sidii caadiga ahayd ugu jiraan halgankooda maalinlaha – inay dhex joogaan waddada oo ay calafsadaan wixii xoog iyo nasiib ku heli karaan.\nMararka qaar geeridaa u dhaanta nolosha ay ku jiraan. Maalin walba waxay cunaan cunnooyin aan ku habbooneyn hab-dheefshiidka calooshooda. Intooda badan waa weyd ‘caatonimo la golongolay’ calafka aan la iskugu dheelli-tirin ee calooshooda ku dhacaya waxay ka qaadayaan cudurro kala duwan.\nCunista bacda balaastikada waa qeyb kamid ah walxaha xisaab la’aan calooshooda u gala. Inay cunno helaan waxaa uga fudud in bacaha ay ka uriyaan wax duxaya ay calaliyaan – ilaa ay ka liqaan. Geerida ku timaada lo’da ma ahan oo kaliya gaari inuu jiiro. Waxaa kale oo sababi kara qabsin-oodka caloosha oo ka xirma maadaama bacdu ay isku duubayso mindhicirradooda.\nIn kasta oo baaritaan dhammeystiran aan ku sameynin tirada xoolaha – siiba lo’da taagan kaliya Waddada Wadnaha – haddana qiyaastayda waxay iila muuqdeen boqol inay ku dhawaadaan mararka qaar.\nRuntii xaaladda ay ku jiraan xayawaannada dhex taagan waddooyinka caasimadda waa mid aad looga murgo. Waxayna qeyb ahaan muujinaysaa heerka aan ka taagannahay ilbaxnimada nolosha. Mahatma Ghandi ayaa wuxuu leeyahay; ‘weynida qaran walba iyo ummad kasta waxaa lagu gartaa heerka ay ka taagan tahay daryeelka xayawaannadeeda.’\nNolol-xumida heysata xayawaannada caasimadda ku sugan waa middii ugu darneyd oo ay abid wajahaan taniyo markii bulshadeennu la qabsatay nolosha magaaloobidda. Balse marka la fiiriyo halista isticmaalka aan la xaddidin ee bacaha, kuwa ku sugan miyiga fog iyo duleedka magaalooyinka waxay qeyb ahaan wadaagi karnaa dhibaatadeeda.\nHayeeshe, mushkiladda sida gaarka u heysta xoolaha ku dayacan waddooyinka Muqdisho waa iyaga oo aan helin daryeelkii dhabta ahaa oo ay ku lahaayeen dadkii lahaa milkiyadooda, dowladda dhexe iyo saxaafadda oo laga rabay inay cod u noqoto.\nKasokow nadaafad-darrida ay ku hayaan xoolahani waddooyinka, waxaa kale oo jira weerar maalinle ah oo ay ku qaadaan danyarta ku xoogsata hareeraha laamiyada taas oo sidoo kale godob-wadareed u abuuraysa iyaga iyo milkiilayaasha iska leh oo la ii sheegay in – kaliya laba jeer ay ku dhex qaabilaan xoolahooda waddada dhexdeeda. Waana marka ay lo’du kob cidlo ah ku dhasho oo aan gurigooda u dhaweyn iyo marka ay baqtiso.\nWixii ka baxsan labadaas, xoolahani waxay ku aroorayaan maahmaadii Waraabe ee yiri; caayna wax iga tari weysay; orodna laygu gaari waa! Iyaguna waxay hal-ku-dhag ka dhiganayaan; anfacada ul iigu beddel. Waayo waxa oogada nabar ka muuqda markii aad eegto, way iska caddahay inaysan baryo ku helin calafka ay helaan. Sidaas darteed, waa waratada suuqa inay iska qabtaan ama iskaga dhaafaan dhaca ay u geystaan xoolahani. Inta badan waa madhacdo in la iskaga yimaado dhibta xayawaannadani ay ku hayaan danyarta suuqa iyo midda gaarkooda u heysata.\nDowladda hoose ee Xamar waxay tiro dhowr jeer soo saartay go’aanno aan soo dhaafin xafiisyadii looga dhawaaqay. Waxaana jirtay in sannadkii 2016-ka la sameeyey Xarunta Baadiqabad oo xoolaha jidadka maraya iyo kuwa anbadka ah lagu ilaaliyo. Hayeeshe tallaabtaas sidii la rabay looma joogteynin.\nIn marka dowladdu si dhab ah u dhaqan-geliso awaamiirta la xiriirta xoolaha ku dayacan waddooyinka – iyada oo isla markaana lala dhinac wadayo wacyi-gelin la xiriirta daryeelka iyo xuquuqda xoolaha oo la siinayo milkiilayaasheeda – waxay dhabtii wax ka beddeli kartaa halista sii daba-dheeraanaysa ee ku foolan.\nInaan jawaabtii loo baahnaa halhaleel looga bixin, waxay iyaduna la imaanaysa aafo qaran oo dhinaca caafimaad-darrida ah taas oo laga dhaxli doono isticmaalka manaafacada xoolo aan daryeelkii saxdaa iyo xanaanadii ay xaqa u lahaayeen loo fidinin.\nPrevious: Dadka ka xishooda inay jaceylkooda sheegtaan oo loo helay Shirkad ka caawisa!\nNext: Masjid London oo Qeyb ka ah Ol’olaha Nadaafadda.\nMarkay Gabadhu Cuntada cuni weydo!!


Rabitaanka galmada: noocyada, sifooyinka iyo talooyinka | Ragga Stylish\nDadka badankood ayaa isku qalda rabitaanka galmada leh rabitaan iska yimid. Rabitaanka lama filaanka ah waa mid si lama filaan ah u soo kordha una horseeda galmo galmo xamaasad weyn leh. Waxaa jira noocyo kaladuwan oo rabitaan galmo ah iyadoo kuxiran xaaladaha aan isku helno iyo cidda aan lajoogno.\nQodobkaan waxaan kuugu sheegeynaa wax walboo aad u baahan tahay inaad ka ogaato noocyada kala duwan ee rabitaanka galmada, astaamahooda iyo waxa la sameeyo marka ay dhibaatooyin ka jiraan.\n1 Noocyada rabitaanka galmada\n2 Goorma ayaa la walaacaa\n3 Tilmaamaha lagu soo celiyo rabitaanka galmada\n4 Dhiirigelin iyo isku kalsooni badan\nNoocyada rabitaanka galmada\nRabitaanka siyaabo badan ayaa loo fahmi karaa. Waxaa jira nooc ka mid ah rabitaanka galmada oo bilaabi kara marka xiriirku uu durbaba xasilloon yahay lammaanahuna aysan weli la kulmin heerkii ugu horreeyay ee jacaylka. Dad baa jira Ma lihid rabitaan ah inaad bilowdo galmo la'aan jawiga saxda ah ee loogu talagalay. Si kastaba ha noqotee, marka dhunkashada, salaaxida iyo xiisaha ay bilaabaan inay soo muuqdaan, rabitaanka galmada ee aan horay u jirin ayaa soo bixi kara.\nInta badan, rabitaankan waa la dhayalsan karaa marka loo eego kan kale, kaas oo ah midka aan u aragno in si cad loogu muujiyey warbaahinta iyo filimada. Rabitaanka ugu badan ee haweenka wuxuu la xiriiraa midka la soo saaro marka ay jirto jawi ku habboon. Waxay si gaar ah ugu dhacdaa haweenkaas kuwa ku jira xiriirka muddada-dheer ee monogamous.\nRabitaanka galmada oo hooseeya badanaa waa la tarjumaa oo libido yarida ayaa si khaldan loo aaneeyaa. Waa inaad aragtaa sida aad u muujiso rabitaankaaga inay is bedeshay oo aysan jirin wax tayo leh oo ka badan baahida tirada ee rabitaankan. Had iyo jeer waxay kuxirantahay shay ama dhaqan aan rabno. Si la mid ah in ninku bilaabo inuu yeesho dhibaatooyinka kacsiga, waxaa laga yaabaa inay jiraan dumar badan oo ku hoos nool cadaadis iyagoo waajib ku ah inay galmo sameeyaan.\nGoorma ayaa la walaacaa\nWaxay noqon kartaa in ficilada qaarkood xilliyada qaarkood ee nolosha kaliya aysan dareemayn sida. Ogow goorta aad walwaleyso. Markay shimbiraha in ka badan ama ka yar xasilaan waqti ka dib oo ay u bilaabato inay ku abuurto raaxo darro qofka qaba rabitaanka ugu yar waa goortaad bilaabi lahayd welwelka. Haddii aan rabitaan galmo oo hooseeya yeelanno, rafiiqayagu wuxuu bilaabi karaa inuu dareemo rabitaan ka yar iyo in wax waliba aysan u socon sidii loogu talagalay Waxay ku jirtaa xaaladan markii aan bilaabayno inaan dalbanno oo ka dalbanno nafteena inaan galmo sameyno.\nWaxyaalahan oo dhami waxay naga dhigayaan inaan doonayno xitaa wax kayar waxaanan galaynaa looxyo keena doodaha iyo guud ahaan jirro. Helitaanka raaxo-darradu waxay naga dhigeysaa inaan yeelano cilaaqaadyo yaraada iyo inaan leenahay rabitaan yar inaan yeelano. Sidaa darteed, dad badan ayaa la yaaban waxa la sameeyo si loo ilaaliyo rabitaanka galmada sare. Waxaa jira dhowr daraasadood oo aad u xiiso badan oo tilmaamaya sida xiriirka si wanaagsan loogu ilaalin karo heerkiisa erotic wanaagsan. Ugu dambeyntiina, waa inaan diirada saarnaa rabitaanka meel kale marka laga reebo kulanka erotic.\nWaxaas oo dhami isaga ayay leeyihiinxeerarka, muujinta kalgacalka iyo erotic-ka jirka ka baxsan, laakiin sidoo kale maskaxda.\nTilmaamaha lagu soo celiyo rabitaanka galmada\nAan aragno maxay yihiin tilmaamaha ugu muhiimsan ee lagu soo ceshan karo rabitaanka galmada ee lamaanaha deggan ee leh dhibaatooyinkan. Midka ugu horreeya waa in la yareeyo buuqa iyo welwelka badan. Inteena ugu badan waxaynu ku nool nahay xawaare nololeed oo siyaadiya isgaadhsiin la’aanta lamaanaha isla markaana ka qayb qaadata luminta rabitaanka galmada. Haddii aad xilligan la joogto lammaanahaaga, waxaa fiican inaad bilowdo ka hadalka dhibaatooyinka. Wadahadalku waa inuu noqdaa mid wax ku ool ah haddii aad rabto wada hadal inuu dhaco. Waxaa jira lamaanayaal iyagu sheega in ay waxbadan isla hadlaan laakiin sifiican iskama fahmaan ama isma dhageystaan. Waxaa la dhihi karaa isku luqad kuma hadlaan.\nWaa inaad adiga un noogu badashaa annaga. Markii aan tixraacno, waxay la xiriirtaa wada shaqeynta iskaashiga lamaanaha. Sidoo kale waa muhiim in aan lagu riixin mowduuca. Ka fogow dhammaan eedda dhacdooyinkii hore oo dooro waqti fiican oo aad ku soo qaadatid. Way ku habboon tahay in laga fogaado isgaarsiinta marka xukunka mid ama labadaba ay ku xiran tahay shucuur halkii sabab looga dhigi lahaa. Fureyaasha kale ee la siin karo noocyadan lammaanaha ah ayaa ah ogaanshaha sida loo weydiisto saamaxa oo si cad ugu hadlaan. Waa inaad barataa dhageysiga oo aadan guud ka dhigin dabeecadaha lamaanaha.\nDhiirigelin iyo isku kalsooni badan\nInta badan kiisaska rabitaanka galmada vega waxay laxiriiraan la'aanta kicinta. Waxyi iyo mala awaal waa in lagu quudiyaa aqrinta sheekooyinka erotic, ciyaaraha sida urta, filimada erotic-ka ah sida lamaanaha, iwm Waa inaad kicisaa maskaxda si ay u dhaliso rabitaan galmo. Isku kalsooni la'aantu waa qodob kale oo khatar ah oo kordhiya muuqaalka dhibaatooyinka galmada ee lamaanayaasha.\nWaa inaad isu soo dhowaataa naftaada si aad u bilowdo hagaajinta hankaaga. Waad ku garan kartaa wanaaggaaga iyo wanaagga ay u qabaan ficilladaada wanaagsan adoo xafidaya joornaal kaa qoraya waxyaabaha wanaagsan ee adiga kugu saabsan. Dhamaadka maalinta, dib u eeg maskaxdaada ama qoraal ahaan wixii aad si fiican u qabatay. Caadi ahaan waxaan sameynaa ka soo horjeedka. Waxaan badiyaa muujineynaa wixii ugu xumaa ee maalintii dhacay. Tani waxba noo tari mayso, laakiin inbadan ayay ina burburin doontaa. Dadka qaar ma awoodaan inay xakameeyaan oo ay aqbalaan waxa ka socda hareerahooda. Iyadu, mararka qaarkood way kafiican tahay inaad u tagto takhasusle si uu kaaga caawiyo xalinta dhibaatooyinkaaga qanacsanaanta shaqsiyeed.\nSi loo ilaaliyo ololka iyo rabitaanka galmada, waxaa fiican inaad ka baxsato waxyaabaha jira. Si tan loo sameeyo, waa inaad wax cusub abuurtaa si aad u hesho dareemo wanaagsan. Galmadu sidoo kale waxay saameysaa hawl maalmeedka. Nolosha labada lamaane waxay noqon kartaa mid loo maro nidaam joogto ah oo horseeda cunto xumo. Sidaa darteed, waa inaad mala-awaalkaaga gelisaa arrinta oo aad waxyaabo cusub isku daydaa.\nWaxaan rajeynayaa in macluumaadkan aad wax badan kaga baran karto rabitaanka galmada iyo astaamaheeda.\nWadada buuxda ee maqaalka: Ragga Stylish » Ku habboon » Lamaanaha iyo Galmada » Rabitaanka galmada\nFaa'iidooyinka ugu yaabka badan ee siigaysiga


YOOXANAA 3 | SOMB Bible | YouVersion\n1Waxaa jiray nin ka mid ahaa Farrisiinta oo la odhan jiray Nikodemos oo Yuhuudda taliye u ahaa. 2Isagu habeenkuu u yimid Ciise, wuxuuna ku yidhi, Macallimow, waannu og nahay inaad tahay macallin ka yimid Ilaah, waayo, ninna ma samayn karo calaamooyinkan aad samayso haddaan Ilaah la jirin. 3Ciise ayaa u jawaabay oo ku yidhi, Runtii, runtii waxaan kugu leeyahay, Qof haddaanu mar kale dhalan, boqortooyadii Ilaah arki kari maayo. 4Nikodemos wuxuu ku yidhi, Sidee baa nin mar kale u dhalan karaa isagoo duq ah? Miyuu mar kale uurkii hooyadiis geli karaa oo ka dhalan karaa? 5Ciise baa ugu jawaabay, Runtii, runtii, waxaan kugu leeyahay, Qof haddaanu ka dhalan biyo iyo Ruuxa, boqortooyadii Ilaah geli kari maayo. 6Waxa jidhka ka dhashaa waa jidh, waxa Ruuxa ka dhashaana waa ruux. 7Ha la yaabin haddaan ku leeyahay, Waa inaad mar kale dhalataan. 8Dabayshu way u dhacdaa meeshay doonto, waxaadna maqashaa xiinkeeda, laakiin ma ogid meeshay ka timaado iyo meeshay u kacdo; waa sidaas oo kale qof kasta oo Ruuxa ka dhasha. 9Nikodemos ayaa u jawaabay oo ku yidhi, Sidee baa waxyaalahaas u noqon karaan? 10Markaasaa Ciise u jawaabay oo ku yidhi, Ma waxaad tahay macallinka Israa'iil, oo aadan weliba waxyaalahaasna garanayn? 11Runtii, runtii, waxaan ku leeyahay, Waxaannu naqaan ayaannu ka hadalnaa, oo waxaannu aragnay ayaannu ka marag furnaa, idinkuna maraggayaga ma aqbashaan. 12Haddaan wixii dunida idiin sheegay oo aad rumaysan weydeen, sidee baad u rumaysanaysaan haddaan waxa jannada idiin sheego? 13Ninna jannada kor uma tegin, kii jannada ka soo degay maahee, waana Wiilka Aadanaha oo jannada jooga. 14Sidii Muuse abeesadii kor ugu qaaday cidlada, sidaasoo kale Wiilka Aadanaha waa in kor loo qaado, 15in mid kastoo isaga rumaystaa uu lahaado nolosha weligeed ah.\n16Ilaah intuu dunida jacayl u qabay ayuu siiyey Wiilkiisa keliya oo dhashay in mid kastoo isaga rumaystaa uusan lumin laakiinse uu lahaado nolosha weligeed ah. 17Ilaah Wiilka uguma soo dirin dunida inuu xukumo dunida, laakiin wuxuu u soo diray inay dunidu ku badbaaddo isaga. 18Kii isaga rumaystaa ma xukumna, laakiinse kii aan isaga rumaysan, hore ayaa loo xukumay, maxaa yeelay, wuxuusan rumaysan magaca Wiilka Ilaah oo keliya oo dhashay. 19Kanu waa xukunka, nuurka ayaa dunida yimid, dadkiise waxay nuurkii ka jeclaadeen gudcurka, maxaa yeelay, shuqulladoodu shar bay ahaayeen. 20Nin kastoo shar falaa nuurkuu nebcaadaa, umana yimaado nuurka, si aan shuqulladiisa loogu canaanan. 21Laakiinse kii runta falaa, nuurkuu yimaadaa si shuqulladiisu u muuqdaan in Ilaah laga sameeyey.\n22Waxaas dabadeed Ciise iyo xertiisii waxay yimaadeen dalka Yahuudiya, oo meeshaas ayuu iyaga la joogay oo dad ku baabtiisay. 23Yooxanaana wuxuu dad ku baabtiisayay Caynoon oo ku dhow Saalim, waayo, meeshaasu waxay lahayd biyo badan, iyaguna way yimaadeen, waana la baabtiisay. 24Waayo, Yooxanaa weli xabsiga laguma tuurin. 25Sidaa aawadeed waxaa ka dhex kacay Yooxanaa xertiisii iyo nin Yuhuudi ahaa weyddiis oo daahirinta ku saabsan. 26Markaasay u yimaadeen Yooxanaa oo ku yidhaahdeen, Macallimow, kii kula jiray Webi Urdun shishadiisa oo aad marag u furtay ayaa dad baabtiisaya, oo dadka oo dhan way u imanayaan. 27Yooxanaa waa u jawaabay oo ku yidhi, Ninna waxba ma heli karo haddaan jannada laga siin. 28Idinka qudhiinnu markhaatiyaal baad tihiin inaan idhi, Anigu ma ihi Masiixa, laakiin hortiisa ayaa lay soo diray. 29Kii aroosadda qabaa waa arooska, laakiin saaxiibka arooska oo ag taagan oo maqla isaga, aad buu ugu farxaa codkii arooska daraaddiis. Sidaa aawadeed farxaddaydu waa dhan tahay. 30Isagu waa inuu kordho, aniguse waa inaan yaraado.\n31Kii xagga sare ka yimaadaa, dhammaan ayuu ka sarreeyaa; kii dunida ka yimaadaana waa kii dunida, oo wuxuu ka hadlaa dunida. Kii jannada ka yimaadaa, dhammaan ayuu ka sarreeyaa. 32Wuxuu arkay oo maqlay waxaas ayuu ka marag furaa, ninnana maraggiisa ma aqbalo. 33Kii maraggiisa aqbalay wuxuu xaqiijiyey in Ilaah run yahay. 34Waayo, kii Ilaah soo diray ayaa ereygii Ilaah ku hadla, maxaa yeelay, isagu qiyaas kuma siiyo Ruuxa. 35Aabbuhu wuu jecel yahay Wiilka, oo wax walba ayuu gacanta u geliyey. 36Kii Wiilka rumaystaa, wuxuu leeyahay nolosha weligeed ah, kii aan Wiilka rumaysanse, nolosha ma arki doono, laakiin cadhadii Ilaah ayaa ku taal isaga.\nExplore YOOXANAA 3 by Verse


Shirkad Maraykan oo Doonaysa inay Albaabada u furto Madaarka Berbera Iyo Fursadaha ugu Jira Somaliland |\nShirkad Maraykan oo Doonaysa inay Albaabada u furto Madaarka Berbera Iyo Fursadaha ugu Jira Somaliland\nHargeysa(GNN) shirkad laga leeyahay Dalka Maraykanka ayaa lagu waramayaa inay doonayso inay kiraysato madaarka berbera oo ay albaabadu u xidhmeen tan iyo wakhtigii dib loo fuary madaarka hargeysa oo ay dawladda Kuwait ku samaysay maal-galinta suurtogalisay inuu noqdo madaar Caalami ah oo ay ku soo dagaan, kana haadaan diyaaradaha waaweyn.\nSi rasmi ah looma oga magaca shirkaddan iyo cida leh, hase yeeshee ilo wareedyo muhiim ah ayaa Waaheen u sheegay inay wadahadal kula jiraan Xukuumadda Somaliland iyo wasaaradda Duulista Hawada, kaasoo la filayo in uu dhawaan soo gabagabaysmo.\nIllaa hada ma cada nooca Heshiiska ah ee ay wadagalayaan Shirkadda Maraykanka ah iyo Xukuumadda Somaliland, waxaanay noqonaysaa arrintani haddii ay suurtgasho mid u horseeda Somaliland iyo magaaladda Berbera dhaqdaqaaq caalami ah oo Ganacsi iyo in uu dalku noqdo marin muhiim u ah diyaaradaha Caalamka.\nSidoo kale, Heshiiskani haddii uu suurtogalo waxay magaalo xeebeeda Berbera iyo madaarkuba noqon doonaan meel camiran oo ka soo kabata suuq la’aantii la soo daristay tan iyo markii madaarkaas la xidhay maadaama madaarkaasi uu ahaa mid ay isticmaalaan diyaarado kala duwan.\nDawladda Maraykanka ayaa madaarka Berbera dhistay sideetamaadkii, kadib markii Dawladdii Somaliya ka saartay ciidamadii Ruushka ee deganaan jiray fadhiisinkaas, wakhtigaas oo Maraykanku ka dhistay qalcado iyo dhufaysyo uu saldhig ahaan u isticmaali jiray.\nDawladda Somaliya ayaa kaga kiraysay Maraykanka lacag gaadhaysa afartan Milyan oo Doolar sanadkii, sida ay sheegeen saraakiil ka tirsanaan jiray xukuumadaasi, hase yeeshee ciidamada Maraykanku waxay ka guureen markii ay kululaadeen dagaaladdii dhex maray jabhadii SNM iyo taliskii siyaad Barre.\nSi kasta ha ahaatee dad badan ayaa saadaalinaya sababta ugu weyn ee Maraykanku u danaynayo In uu kiraysto mar kale madaarkaas inay tahay khilaafka ka dhex qarxay Jabuuti, kaasoo laga yaabo sida wararka la xidhiidha heshiiskoodu sheegayo inay isku maan-dhaafeen Heshiiska cusub ee Shiinaha iyo Jabuuti, kuwaas oo Maraykanka uu ka dhaxeeyo loolan dhinaca quwada ahi.


Faallo:Ra’iisul Wasaaraha soo socda waa inuusan noqon Qurbajoogta | Warfaafiye\nWarfaafiye Qormooyinka\tFaallo:Ra’iisul Wasaaraha soo socda waa inuusan noqon Qurbajoogta\nOct 1st, 2012 – by admin0\nSoomaaliya waxay u baahan tahay isbadal iyo horumar dhan kasta ah. Dib u dhiska howlaha amaanka iyo midda midnimada Qaranka ayaa waxay leeyihiin mudnaanta ugu sareysa marka laga hadlayo isbadalka.\nWaayo adag ee xannuun badan aadna u kala duwan ayey Soomaaliya soo martay wixii ka danbeeyay inqilaabkii Milateriga iyo xukunkii kaligii talisnimada, nidaamkaasoo wadanka u hoggaamiyay aaqiritaanka inuu galo duruufo adag, burbur taariikheed iyo fashil dowladeed. Dagaalkii lagu soo jabay ee lala galay Ethiopia, wuxuu horseeday collaadaha iyo dagaalada hubeysan ee ilaa hada socdaan, waxay keentay dad iyo duunyoi inay ku haftaan, dhashaana bur bur bini’aadanimo ah, qax iyo barakac.\nSidoo kale, Waddankii waa qeybsamay, waana lagu kala kacay, laakiin iyada oo sidaa xaaladdu tahay ayaa haddana waxaa dhammaanin danihii iyo damacyadii guracnaa ee qabaa’ilka qaarkood iyo wadamada deriska ah ay wadaan inay weli iska kaashadaan mushaakilkaan in lagu sii jiro. Waxaa la arkay qabaa’il dowladaha deriska u sameyeen maamul-goboleedyo u jiri kara si ka madaxbannaan dowlad kasta ee dhexe ee waddanka ka dhalata. Waxaa kaloo intaas sii dheer inay jiraan Maamul gobaleedyo la yimaada shirkado maafiyo ah, calooshood u shaqeystayaal ah iyo kuwo kale ee sunta ku aasa badaha iyo berrigaba, mana soo muuqato awood ama nidaam si sharci ah u kortorooli karo.\nKoofurta iyo bartamaha dalkeenna waxaa qarqiyeen mowjado colaadeed oo aan dhammaad lahayn. Waana dhulka ugu ballaaran ee haddana ugu kheyraadka badan kuna hoos jira awoodaha kontorool ee shabakadaha argagixisda caalamiga ah sida Al-qaacida iyo khawaarijta Al-Shabaab iwm. Waa dhab in dhulkaas ilaa hadda lagu qiimeyn karo meel ka mid ah dunida oo ay ka jirto dembiyada ugu axmaqsan ee mujtamac aadami ah laga galo. Waa kawaan basharka qoorta looga gooyo iyo goob ay ka falgalaan shisheeye dambiilayaal ah oo aan dalalkoodii ku laaban karin.\nXal kasta oo la isku dayay Soomaaliya wey hagaagi la’ dahay. Inkastoo dadaal la sameeyo, haddana beesha caalamka sidii la doono uguma hagarbaxdo dadka Soomaaliyeed. 12-kii sano ee u danbeeyayna waxaa la soo tijaabiyay jiritaanka Dowladdo KMG ah, si loo arko wax un wadciga lagu nool yahay wax ka beddeli kara, hase ahaatee, xal in la soo taabto iska daayee ay arrintu waayaha qaarkood gaarto heerr faro ka bax ah, is-qabqabsi iyo fashilna ay ku afmeeranto. Ma dhacdo in la wada shaqeeyo, meel looga soo wada jeesto qaddiyadda waddanka ee u baahan in dhinacyo badan laga xaliyo. Waxaa kaloo laga bixi waayay masiibooyinka ka dhasha colaadaha iyo aafooyinka dabiiciga ah intaba.\nMidda hadda dhalatay waxaa la yiri waa Dowlad joogto ah, hase ahaatee Dastuurkeeda ayaa KMG ah ilaa laga gaarayo ansixin afti dadweyne. Su’aasha taagan, Yaa ehel u noqon doona Dowladdan ineysan noqon mid u fashilmin si la mid sidii kuwii hore ee la soo arkay oo kale?.\nQurba joog iyo dadkii ku sugnaa wadanka ayaa isku heysta u tartamidda xilalka Dowladda, su’aasha la isweydiin karo, yaa ku habboon? waxaa la aaminsan yahay ama dad badan rumeysan yihiin Qurba joogta in loo heysto inay yihiin dabaqad ladan sida hab dhaqankooda lagu arkay, hase ahaatee, ay u yimaadeen wadanka si dhalanteed ah. sida waxa loogu yeero oo kale, “Summer job”.\nDadkii u adkeystay dhibaatooyinkii nolosha lagu soo arkay ayaa qurbajoogta qaarkii la tahay iney u arki karaan dadkaasi yihiin kuwo waayaha jilciyeen, hase ahaatee, taasi ay tahay daacayad raqiis ah. Inkastoo ay fiican tahay in dhaqamo kala duwan la soo arko, haddana waxaa asal ah mida wadanka gudahiisa ah, taasoo mar walba xambaarsan wadaniyad iyo xamaasad la xariirta iney wax is-beddelaan.\nWaxaa loo maleeyaa Qurba joogtu iney yihiin dad dhinac walba ka dhisan, aqoon iyo isku filnaan gaaray, hase ahaatee dhab ahaantii yihiin kuwa aan sidaas wada ahayn, ayna jiraan kuwo wadanka halaag kale u horseedi kara, marka ay timaado iney xilalka qaranka loo magacaabo, horay ayaana loo arkay dad ceynkaas ku sifoobay.\nWaxay isku heystaan iney yihiin dad kaalin kasta buuxin kara, dhisi kara xiriirada caalamiga ee Soomaaliya, xirfado aqooneed oo dhammeystirana leeyihiin, laakiin waxaa la ogaaday kuwa aan dalka meelna ugu bixin, waayihii ay ku noolaayeena ay wax ku barteen ay yihiin kuwo dhinac walba uga tayo sareeyaan kuwa wadanka ugu qaxay dhibaatooyinkii lasoo maray awgood.\nMadaxweynaha cusub, Mudane Xasan Sheekh Maxamuud waa inuu tixgeliyaa marka laga hadlayo dhismaha Dowladda in xilalka ugu muhiinsan ay kaalin hormoodnimo ah ku yeeshaan dadka u adkeystay waayihii adkaa ee la soo maray, maxaa yeelay waxay si nuxur leh u fahamsan yihiin dareenka jira iyo waxqabadka u baahan in lala beegsado. Qurba joogta haddii ay ku bataan xilalka soo socda ee xukuummadda cusub waa iyadoo wax kasta oo horumar curin lahaa loo fasaxay iney qaribmaan.\nQurba joogga wuxuu u dabran yahay walaac aan hareyn, kana heysta sidii uu iskaaga bixin lahaa deymo fara badan oo looga leeyahay bankiyada iyo shirkado kale ee ku yaal wadamadii ay u magan galeen, taas macnaheeda waxaa waaye iney u soo shaqo tageen sidii ay iskaga bixin lahaayeen wixii deymo ah oo ay qabaan, laakiin kan dalka gudahiisa aan meelna weligii uga bixin muddadii colaadihii sokeeye iyo aafooyinkii kale jireen wuxuu ka madaxbannaanaa inuu u qoolmo wax deyn ah, hase ahaatee, wuxuu diyaar u yahay inuu dhiso nabadda, amaanka, aqoonta iyo horumarka dadkiisa iyo dalkiisa.\nWax kasta yeelkadeed, Madaxweynuhu waa inuu ku fakiraa Ra’iisul Wasaaraha soo socda inuusan noqon qof qurba joog ah, laakiin yahay qof dadkiisa la qaybsaday duruufihii qalafsanaa, waddanka aan meel uga bixin, kaasi ayaa noqon kara qof la jaan qaadi kara isbadalka cusub, waana inuu awood u yeeshaa inuu soo dhiso xukuumad ka kooban siyaasiyiin iyo aqoonyahanno lagu soo doortay hufanaan, sumcad, tayo iyo karti, qurba joogtana ay ku yar tahay.


🥇 ▷ Xiaomi wuxuu ka shaqeeyaa ilaa 4 taleefan oo leh 108 megapixel camera ✅\nXiaomi wuxuu ka shaqeeyaa ilaa 4 taleefan oo leh 108 megapixel camera\nXallinta kamaradaha ayaa sii kordhaya, oo aad iyo aad u badan. Soo-saareyaashu waxay ku khamaaraan dareemayaasha 20, 40, 48 iyo illaa 64 megapixels. Waxaan ku aragnay qaraarkan ugu dambeeya laba goobood oo cusub, sida Redmi Note 8 Pro oo dhowaan lagu dhawaaqay Xiaomi. Laakiin shirkadda Shiinaha waxay dooneysaa inay ku dhaqaaqdo tallaabo dheeraad ah oo leh 108 megapixel camera. Dareemahan uu ku dhawaaqay Samsung isaga oo kaashanaya Xiaomi, wuxuu gaari karaa ilaa afar taleefanno gacmeed cusub oo sumadda ah.\nXiaomi waxay horey u shaacisay inay soo bandhigi doonto aalad leh 108 megapixel camera, oo lagu xamanayo inuu yahay Mi Mix 4. Si kastaba ha noqotee, macluumaad cusub ayaa muujinaya inay qorsheynayaan inay soo bandhigaan ilaa 4 nooc. Barnaamijka kamaradaha MIUI ayaa daaha ka rogay afar nooc oo kuxiran doona dareemahan Samsung.\nIyagu waa magacyo koodhadh ah, sidaas awgeed weli garan mayno aaladda ay yihiin. Mid ka mid ah moodooyinkaas ayaa la filayaa inuu noqdo Mi Mix 4. Mid kale ayaa lahaan kara noocyo 5G nooc ka mid ah calaamada calanka, iyo sidoo kale terminal-yada mustaqbalka ee lagu dhawaaqi karo inta lagu gudajiro 2020.\nSamsung ISOCELL Bright HMX waa magaca 108 megapixel sensor. Annagu garan mayno tafaasiil badan oo ku saabsan kamaraddan, laakiin waxa la filayaa in muraayadda noocan ahi ay kuu oggolaaneyso inaad sawirro ku qaaddo tayo sare iyo tafatiran. Intaa waxaa sii dheer, waxaa sidoo kale loo isticmaali karaa sawir qaadista habeenkii, maaddaama sheybaare leh megapixels aad u fara badan uu noo oggolaanayo inaan qabsanno iftiin badan.\nWaxaan sugi doonnaa afarta xarumood ee lagu dhawaaqi doono si aan u aragno noocyada ay yihiin iyo astaamaha kaamirooyinka ay lahaan doonaan.\nVia: Soo-saareyaasha XDA.


Macluumaad Faahfaahsan oo ku saabsan "xxx.mdf Ma aha Faylka Xogta Aasaasiga ah" Khalad\nBogga ugu weyn Products DataNumen SQL Recovery xxx.mdf Ma aha Faylka Xogta Aasaasiga ah\nWaa lagu guuldareystay in dib loo helo xogta codsigan. (Microsoft.SqlServer.Management.Sdk.Sfc)\nxxx.mdf ma aha faylka keydka aasaasiga ah. (Microsoft SQL Server, Khalad: 5171)\nhalka 'xxx.mdf uu yahay magaca faylka MDF ee lagu lifaaqayo.\nXogta ku jirta faylka MDF waxaa lagu keydiyaa sida bogag, bog walbana waa 8KB. Bogga koowaad waxaa loo yaqaan bogga faylka cinwaanka bogga, kaasoo ay ku jiraan most macluumaad muhiim ah oo ku saabsan feylka oo dhan, sida saxiixa faylka, cabirka faylka, iswaafajinta, iwm Bogagga haray waxay sidoo kale ku jiraan macluumaadka muhiimka ah, oo ay ku jiraan macluumaadka u qoondaynta bogga iyo sidoo kale xogta dhabta ah.\nHaddii faylka MDF faylka cinwaanka bogga, ama bogagga kale ee maareynta muhiimka ah ay waxyeelloobeen ama kharribeen, oo aan Microsoft aqoonsan karin SQL Server, ka dibna SQL Server waxay u maleyneysaa in feylka oo dhan uusan aheyn feylasha aasaasiga ee aasaasiga ah isla markaana soo sheega qaladkan.\nSQL Server 2005 Khalad1_1.mdf Khalad1_1_fixed.mdf\nSQL Server 2008 R2 Khalad1_2.mdf Khalad1_2_fixed.mdf\nSQL Server 2012 Khalad1_3.mdf Khalad1_3_fixed.mdf\nSQL Server 2014 Khalad1_4.mdf Khalad1_4_fixed.mdf